Príručka Sea_Win

ÚVOD

Kontrolné súbory

Servisné funkcie

ÚČTOVNÍCTVO

Pod v ojné účtovníctvo

Jednoduché účtovníctvo

FAKTURÁCIA

Dodávateľ ské faktúry

Odberateľské faktúry

FINANCIE

Ba n k a

Pokla dňa

Pohľadávky

Záväzky

Saldokonto

DAŇ Z PRIDANEJ HODNOTY

SKLAD

Sklad MTZ

Sklad tovaru

S klad výrobkov

INVESTIČNÝ MAJETOK

Dlhodobý majetok

Drobný majetok

MZDY

Ú V O D

Softwarový produkt "SYSTÉM EKONOMICKÝCH AGIEND" (v ďalšom "SEA_Win"), je určený k účtovnej evidencii firiem účtujúcich v sústave podvojného a jednoduchého účtovníctva na jednom PC alebo v počítačovej sieti. Je tiež vytvorená viacužívateľská verzia systému výhodná hlavne pre účtovníkov.

Z maximálneho množstva 99 užívateľov si pritom používateľ môže zvoliť počet užívateľov pre jednoduché a podvojné účtovníctvo.

PC pracujúci so systémom ""SEA_Win"" musí spĺňať nasledovné parametre:

- PC 586,

- 256 MB operačnej pamäte,

- Windows xP (s určitými obmedzeniami aj W98)

- HD min. 20 GB (kapacita HD závisí od množstva dokladov firmy, vzhľadom na možnosti sledovania viacerých období, ktoré "SEA" dáva, je výhodnejšie zvoliť HD s vyššou kapacitou),

- tlačiareň

Softwarový produkt "SEA_Win" je vytvorený v programovom prostredí "VFP – vizual Foxpro" verzia "8".

Systém "SEA_Win" je vhodný:

a) pre firmy zamerané na výrobnú činnosť,

b) pre firmy zamerané na obchodnú činnosť,

c) pre firmy poskytujúce rôzne formy služieb.

Základné členenie systému "SEA":

1. účtovníctvo - podvojné (PU)

- jednoduché (JU)

2. faktúry s členením: - odberateľské faktúry

- dodávateľské faktúry

3. sklady s členením: - evidencia skladu materiálu

- evidencia skladu tovaru

- evidencia skladu hotových výrobkov

4. financie s členením: - banka

- pokladňa

- pohľadávky

- záväzky

- saldokonto

5. daň z pridanej hodnoty

6. investičný majetok: - dlhodobý majetok

- drobný majetok

7. mzdy a personalistika

"SEA_Win" obsahuje navzájom prepojené evidencie nákupu, odbytu a finančníctva, ktoré vyúsťujú do podvojného účtovníctva a k tvorbe daňového priznania dane z pridanej hodnoty. Väčšina účtovných zápisov je vykonávaná priamo v evidencii jednotlivých podsystémov pracujúcich s účtovnou osnovou firmy. Napr. pri nahrávaní došlej faktúry dôjde súčasne k jej rozúčtovaniu, k zaevidovaniu záväzku a v prípade, že pri rozúčtovaní faktúrovanej čiastky bol zadaný účet materiálu na sklade, aj k vystaveniu príjemky materiálu a k zápisu do evidencie na sklade MTZ (pre obchodnú činnosť k zaevidovaniu príjmu tovaru).

Na druhej strane pri vystavení odberateľskej faktúry dôjde k jej automatizovanému rozúčtova- niu a k zaevidovaniu pohľadávky. Vo finančníctve pri evidovaní pohybov na príslušných

finančných účtoch opäť dochádza k ich automatizovanému účtovnému zápisu, k evidencii finančného stavu na bankových účtoch v peňažných ústavoch, a pri pohybe medzi

finančným a odberateľským, resp. dodávateľským účtom k automatizovanému párovaniu pohybu s odpovedajúcou faktúrou. Systém tiež umožňuje evidenciu interných účtovných dokladov. "SEA" taktiež uvažuje s prípadmi prijatých a poskytnutých preddavkov (zálohových platieb) a so vzájomným započítaním pohľadávok a dovoľuje vystavovať hromadné príkazy k úhra- de pri plnení záväzkov, pričom používateľ sám rozhodne o tom, ktoré záväzky a v akej výške chce plniť. V jednoduchom účtovníctve sú pohyby (príjmy a výdaje) v banke a poklad- ni zapísané automaticky do peňažného denníka, pričom je možné jednotlivé pohyby zatrie- diť do odpovedajúcich druhov pohybov (napr. pohyby ovplyvňujúce, resp. neovplyvňujúce daň z príjmu, priebežné príjmy a pod.) podľa vlastného rozčlenenia.

Evidencia dodávateľských a odberateľských faktúr a evidencia pokladničných dokladov slúži ďalej ako základňa údajov vstupných a výstupných dokladov pre výpočet dane z pridanej hodnoty. Systém "SEA" pri správnej evidencii všetkých vstupných, výstupných a interných dokladov podá reálny stav hospodárenia firmy a to formou výpisu hlavnej knihy (stav na jednotlivých syntetických účtoch), výsledovky (systém vytvára aj strediskovú výsledovku) a súvahy v podvojnom účtovníctve, a formou peňažného denníka v jednoduchom účtovníctve. Ďalej poskytne informácie o reálnom stave zásob hotových výrobkov, materiálu, resp. tovaru na skladoch, tak v merných jednotkách ako aj vo finančnom vyjadrení. Ďalej dáva informácie o reálnom stave financií na bankových účtoch a v pokladni a o stave pohľa- dávok a záväzkov. Systém "SEA" automatizovane vypočíta daň z pridanej hodnoty za prí- slušné zdaňovacie obdobie, pričom sleduje nadmerný odpočet a nárok na jeho vrátenie. Záro- veň vytlačí vyplnený formulár daňového priznania. Práca so systémom "SEA" je veľmi jednoduchá. Používateľ si pomocou myši alebo klávesy „Tab“ zvolí požadovanú činnosť a potvrdí ju kliknutím. Pri jednotlivých činnostiach potom postupuje v zmysle nižšie uvedenej dokumentácie. Počas behu programu je možné kombináciou kláves Alt+F1 vyvolať „Help“

s aktuálnou témou.

AKO ZAČAŤ

Pre správny chod systému slúžia dva podporné podsystémy:

- kontrolné súbory

- servisné funkcie

Ide o činnosti, ktorými je potrebné prácu v systéme SEA_Win začať.

Ako prvé je potrebné v podsystéme „Servisné funkcie – Užívateľ systému“ nastaviť všetky systémom požadované údaje o užívateľovi (autor systému definuje názov organizácie, tento nie je možné užívateľom meniť), Ičo, Dič, Ič pre Dph, adresu organizácie, umiestnenie dátových súborov (čo je dôležité hlavne v sieťových verziách), užívateľské heslo (pri jeho nastavení je možné systém spustiť len po jeho zadaní), možný rozsah účtovných rokov od – do (správnym nastavením je možné zamedziť nahrávaniu dokladov do už skončeného účtovného roku) a v PU je možné tiež dovoliť alebo zakázať účtovanie na syntetické účty.

V ďalšom kroku je potrebné nastaviť v podsystéme „Kontrolné súbory“ všetky základné systémové súbory.

KONTROLNÉ SÚBORY

Tento podsystém obsahuje evidenciu základných súborov systému "SEA_Win" nutných pre správny chod. Tlačítkami [Doplniť] [Opraviť] [Zrušiť] je možné zeditovať súbory podľa požiadaviek užívateľa.

Ide o následovné súbory:

- obdobie spracovania,

- účtovný rozvrh (PU), resp. kódy príjmu a výdaja (JU)

- súbor stredísk,

- súbor organizácií

- súbor pokladní (korunových a valutových),

- súbor bankových účtov (korunových a devízových),

- súbor peňažných ústavov,

- základné údaje plátcu DPH.

- implicitné nastavenia podsystémov

- číselník dokladov podsystémov

- meny a kurzy,

- pracovné súbory pre fakturáciu,

- pracovné súbory pre sklady,

- pracovné súbory pre majetok

Nastavenie jednotlivých súborov je jednoduché, je potrebné vyplniť požadované údaje. Hlavne netreba zabudnúť nastaviť správne účtovný rozvrh pri PU v činnosti „Účtovný rozvrh – Nové obdobia“ (platnosť účtovného rozvrhu sa totiž dá nastaviť na rozsah období od – do),

a tiež v činnosti „Pracovné súbory pre fakturáciu –Registrácia“ nastaviť registráciu organizácie a číslo registra.

SERVISNÉ FUNKCIE

Tento podsystém obsahuje nasledovné činnosti:

Činnosť "Archivácia súborov" slúži používateľovi k archívu všetkých súborov systému na zvolené médium (okrem CD-ROM, nakoľko v tomto prípade je potrebný napaľovací program).

Aj keď kvalita PC je v priemere veľmi vysoká, je nutné predpokladať jeho výpodok. Preto používateľ musí mať k dispozícii archív programového vybavenia systému "SEA" a archív súborov systému. Čím čerstvejší je archív tým jednoduchší je opätovný nábeh po výpadku PC. Je preto výhodné vytvárať kópie čo najčastejšie, optimálne na konci každého pracovného dňa.

V prípade, že užívateľ chce vykonať archív súborov na CD, je potrebné napáliť celý adresár, kde sú umiestnené dátove súbory a to podľa nastavenia v činnosti „Servisné funkcie – Užívateľ systému“ – umiestnenie dátových súborov.

Činnosť "obnova súborov" slúži práve k obnove systému. Po prípadnom výpadku PC a jeho oprave, resp. prechode na nové PC je potrebné nanovo inštalovať systém "SEA" a potom

pomocou tejto činnosti obnoviť súbory z archívu a dohrať tie údaje, ktoré boli nahrávané od poslednej kópie do výpadku PC.

Činnosť "indexácia súborov" slúži k indexovaniu všetkých súborov systému, pre ich správnu funkciu v systéme. Túto činnosť je potrebné vykonať ako prvú vo chvíli, keď systém nepracuje správne. Napr. pri výpadku elektrického prúdu počas nahrávania alebo pri omyl- nom stlačení "reštartu" počas nahrávania, môže dôjsť k zničeniu súboru indexov, čím sa naruší chod celého systému.

Pre činnosť "nulovanie súborov" sú výhradné práva dané autorom systému a činnosť je preto viazaná heslom. Jej spustením totiž dochádza k vymazaniu dát jednotlivých súborov systému, čo by pre používateľa malo veľmi zlé dôsledky. Činnosť je preto dovolené používať len počas odskúšavania systému.

Pri výpadku napätia alebo pri vypnutí PC počas chodu nejakej úlohy môže dôjsť k porušeniu dátových súborov, čím sa naruší správny chod systému. Na zistenie chýb súborov, na ich

ošetrenia a na update nových súborov slúži činnosť "Ošetrenie databáz – kontrola súborov".

V tejto činnosti je možné tiež vykonať „Update štruktúr súborov“ a „Obnovu štruktúr súborov“ systému „SEA_Win“ a to pri nových „update systému“ a čom bude autor pri dodaní update informovať.

Činnosťou "ročný chod" sa vykonáva uzatvorenie účtovných dokumentov jedného roka. Činnosť je potrebné spustiť až vo chvíli, keď sú ukončené všetky účtovné operácie daného roku. Pritom súbežne je možné vykonávať účtovné operácie nového roku. "Ročným chodom" sa údaje predchádzajúceho obdobia presunú do "súborov minulých období", ku ktorým je možné kedykoľvek sa vrátiť, prezerať ich a ak sa v aktuálnom období zadá termín výpočtu s obdobím "minulých období", systém preberá údaje z nich. T.z., že je dovolený spätný prepo- čet napr. hlavnej knihy, peňažného denníka a pod.

Činnosť "užívateľ systému" slúži na nastavenie dát užívateľa, viď vyššie uvedený popis,

Ú Č T O V N Í C T V O

P O D V O J N É Ú Č T O V N Í C T V O

1. Účtovné prípady

2. Hlavná kniha

3. Obratová predvaha

4. Výsledovka

5. Súvaha

6. Stav (pohyby) na účtoch

7. Otvorenie účtov

8. Účtovná závierka

Systém SEA je stavaný na skutočnosti, že jednotlivé účtovné zápisy vznikajú priamo v

odpovedajúcich podsystémoch. V samotnom podsystéme podvojného účtovníctva (PU) sa evidujú len interné účtovné doklady (účtovné zápisy, ktoré nespadajú do žiadného z podsystémov SEA, opravné doklady) a pri nábehu systému sa nahrajú počiatočné stavy k obdobiu, od ktorého sa účtovná evidencia vedie systémom SEA. Podsystém PU teda vlastne sumarizuje jednotlivé účtovné prípady a usporadúva ich do legislatívov požadovaných

tlačív, resp. zostáv (súpisy účtovných prípadov, hlavná kniha, výsledovka, súvaha a rôzne po- mocné zostavy). Automatizovane je spracovávaná aj účtovná závierka a okrem nábehu systému aj nastavenie počiatočných stavov nového účtovného obdobia - otvorenie účtov. Základným súborom podsystému PU (vlastne celého systému SEA) je súbor C53UCTY – účtovný rozvrh (účtovná osnova). Je v plnej kompetencii používateľa postaviť si účtovný rozvrh podľa vlastnej potreby. Číslo účtu je nutné zadávať v tvare: "SSSAA", teda v tvare 5-miestneho čísla, kde SSS predstavuje povinnú syntetickú časť účtu a AA analytickú časť podľa potreby používateľa. T.z., že jeden syntetický účet môže mať 99 analytických podúč- tov. Zápis syntetickej a analytickej časti účtu je spojitý a môže mať napr. tvary: 311__, 3111_, 31101 a pod. Pri zadanom účte je potrebné označiť účet ako aktívny ZU="SA" alebo ako pasívny ZU="SP". Ďalším základným súborom PU je súbor stredísk C53STR. Číslo stre- diska je možné zadať v 5-miestnom tvare a pri každom účtovnom zápise na nákladový alebo výnosový účet je potrebné zadať odpovedajúce číslo strediska. V prípade, že používateľ pre svoju evidenciu nepotrebuje označovať strediská (u malých firiem), je potrebné vytvoriť v súbore jednu vetu so strediskom obsahujúcim 5 medzier. Podľa organizačného usporiadania firmy je možné rozčleniť číslo strediska na jednotlivé skupiny a podskupiny. Napr. prvé dve miesta predstavujú nejakú ucelenejšiu jednotku firmy a ďalšie tri miesta jej menšie celky (prevádzka a jej dielne). Má to význam pri spracovaní strediskovej výsledovky, kde je mož- né sledovať výkaz ziskov a strát za skupinu i jej jednotlivé podskupiny. V praxi sa osvedčilo u menších firiem využívať číslo strediska na sledované zákazky, čím je možné sledovať jed- notlivé náklady a výnosy danej zákazky. Dôležitým pracovným súborom PU ako aj celého SEA je súbor C53RR (obdobie spracovania), ktorý v sebe uchováva implicitnú hodnotu úč- tovnéo obdobia (rok, mesiac). Je potrebné naplniť ho obdobím, ktoré odpovedá práve evi- dovaným účtovným zápisom.

1. Účtovné prípady

Touto činnosťou je možné evidovať interné účtovné doklady a opravné doklady a to zápismi:

a) strana "Má dať" oproti strane "Dal" v požadovanej [+/-]čiastke,

b) [+] "Dal" oproti [-] "Dal" v požadovanej čiastke,

c) [+] "Má dať" oproti [-] "Má dať" v požadovanej čiastke.

Pri evidencii interných dokladov je potrebé zadať rok, mesiac a dátum účtovnej operácie a číslo dokladu. Systém predvolí vždy nasledujúce číslo, je ale možné prepísať ho požadovaným. Systém kontroluje duplicitu čísla, pričom je možné dopĺňanie údajov do už existujúceho dokladu.

Tlačítkami [Doplnenie] [Kópia zápisu] [Oprava] [Zrušenie] je možné evidovať a upravovať účtovný doklad (ak z existujúceho zápisu užívateľ chce urobiť podobný zápis, použije tlačítko – kópia zápisu). Pri samotnom účtovnom zápise je potrebné vyplniť všetky požadované polia a potvrdiť zápis údajov.

Tlačítkom [Tlač dokladu] je možné vytlačiť účtovný doklad a tlačítkom [Zápis] ukončiť evidenciu celého dokladu.

Ďalej je možné touto činnosťou prezerať účtovné prípady jednotlivých podsystémov podľa zvoleného obdobia a triedenia. Tlačítkom [Vyhľadávanie] je možné vyhľadávanie dát podľa aktuálneho striedenia.

Pre niektoré podsystémy (ak doklady nemajú iné náväznosti) je možná [Oprava] oprava, [Zrušenie] zrušenie a [Prerozdelenie] prerozdeľovanie čiastok, pre všetky podsystémy je možná tlač účtovného dokladu [Doklad] (je potrebné byť nastavený na požadovanom doklade a kliknúť na tlačítko) a tlač účtovného denníka [Zostava] podľa zadaného obdobia, prípadne zúženého výberu podľa zadanej filtrácie (viď tlačítko [Filter]).

Účtovné zápisy jednotlivých podsystémov sú uchovávané v nasledovných súboroch:

- interné účtovné doklady (podsystém PU)

- dodávateľské faktúry

- odberateľské faktúry

- financie - banka

- financie - pokladňa

- financie - kompenzácie, preddavky, opravy saldokonta

- daň z pridanej hodnoty

- investičný majetok

- sklad MTZ

- sklad tovaru

- sklad hotových výrobkov

- sumárny účtovný denník (za všetky podsystémy)

2. Hlavná kniha

Činnosť slúži pre vytvorenie a následné prezeranie hlavnej knihy. Hlavná kniha je vytvorená z účtovných prípadov jednotlivých podsystémov, je uchovávaná v súbore C53HK1 a jej štruktúra je nasledovná:

- CU - účet

- RR,MM - obdobie (rok, mesiac)

- PSMD - počiatočný stav "Má dať"

- PSD - -//- "Dal"

- MD - sumár mesačných obratov "Má dať" (za zadané obdobie)

- D - -//- "Dal"

- MDR - sumár ročných obratov "Má dať" (za daný rok, po zadaný mesiac)

- DR - -//- "Dal"

- KSMD - koncový stav "Má dať"

- KSD - -//- "Dal"

- ZU - znak účtu (SA-aktíva/SP-pasíva)

- NAZUC - názov účtu

a rozvinutá štruktúra

- MD_01 - sumár obratov "Má dať" za január

- D_01 - -//- "Dal" -//-

- SUM_01_MD - koncový stav "Má dať" po január daného roku

- SUM_01_D -//- "Dal" -//-

.

.

- MD_12 - sumár obratov "Má dať" za december

- D_12 - -//- "Dal" -//-

- SUM_12_MD - koncový stav "Má dať" po december daného roku

- SUM_12_D -//- "Dal" -//-

Z uvedeného vyplýva, že na konci roka (po uzávierke za december), budú hodnoty polí KSMD a SUM_12_MD rovnaké a KSD a SUM_12_D rovnaké. Takto vytvorená hlavná

kniha slúži ako základný súbor pre výpočet obratovej predvahy, výkazu ziskov a strát a súvahy. Pred každou z týchto činností systém dáva otázku o potrebe výpočtu hlavnej knihy.

Pre výpočet (vytvorenie) hlavnej knihy je potrebné zadať požadované obdobie, pri prezeraní a tlači je možné zúžiť výber podľa zadanej filtrácie.

Hlavnú knihu je možné „uzamknúť“, čo je výhodné v sieťovej verzii. Tým užívateľ zakáže svojím kolegom tvorbu hlavnej knihy ak ju po výpočte k danému obdobiu potrebuje.

3. Obratová predvaha

Výsledkom činnosti je súmárny prehľad počiatočných stavov, obratov a koncových stavov na stranách "Má dať" a "Dal" a kontrola ich rovnosti.

4. Výsledovka

Základným súborom pre výpočet výsledovky (výkazu ziskov a strát) je súbor parametrov

výsledovky C53VN_PL pre výkaz v plnom rozsahu, resp. súbor C53VN_SK pre skrátený výkaz. Súbor parametrov obsahuje presný rozpis výkazu ziskov a strát. Úlohou používateľa je v poli "UCT" zadať správne nákladové a výnosové účty odpovedajúce príslušnému riad- ku. Pritom k jednému riadku je možné zadať viacej účtov, ktoré musia byť oddelené "," a za posledným z nich musí byť ";". Taktiež môže byť zadaná skupina účtov, napr. ak je zadané "51" do daného riadku bude vypočítaná sumárna hodnota všetkých účtov začínajúcich 51, te- da 511,512,513,...., ak sa zadá syntetický účet, bude vypočítaná hodnota riadku daná sumá- rom všetkých analytík daného účtu. Po nastavení správnych hodnôt do parametrov, je potrebné spustiť činnosť kontroly parametrov. T.z., že ak zadané parametre sú chybné, následný výpis upozorní na jednotlivé chyby s označením čísla riadku. Napr. chybou je, ak v hlavnej knihe je účet s koncovým nenulovým stavom a tento účet nie je uvedený v parametroch výsledovky, alebo ak jeden účet sa v parametroch nachádza viackrát a pod. Ďalšími činnosťami je možné zadať výpočet výsledovky (v plnom alebo skrátenom rozsahu), je možné ju prezerať a vytlačiť. V "menu" pod čiarou sú činnosti pre výpočet strediskovej výsledovky v rôznych tvaroch. Je potrebné vybrať si tvar charkteru firmy najviac vyhovujúci.

5. Súvaha

Základným súborom pre výpočet súvahy je súbor parametrov súvahy C53SU_PL pre súvahu v plnom rozsahu, resp. súbor C53SU_SK pre skrátenú súvahu. Súbor parametrov obsahuje presný rozpis tlačiva súvahy. Úlohou používateľa je v poliach "UCTBRUT" a "UCTKORE" (pre odpisy IM) zadať správne účty odpovedajúce príslušnému riadku. Pritom k jednému riadku je možné zadať viacej účtov, ktoré musia byť oddelené "," a za posledným z nich musí byť ";". Taktiež môže byť zadaná skupina účtov, a do daného riadku bude vypočítaná sumárna hodnota všetkých účtov danej skupiny, ak sa zadá syntetický účet, bude vypočítaná hodnota riadku daná sumárom všetkých analytík daného účtu. Po nasta- vení správnych hodnôt do parametrov, je potrebné spustiť činnosť kontroly parametrov. T.z., že ak zadané parametre sú chybné, následný výpis upozorní na jednotlivé chyby s označením čísla riadku. Napr. chybou je, ak v hlavnej knihe je účet s koncovým nenulo- vým stavom a tento účet nie je uvedený v parametroch súvahy, alebo ak jeden účet sa v parametroch nachádza viackrát a pod. Pritom je potrebné poznamenať, že rôzna analytika to- toho istého syntetického účtu môže byť vo viacerých riadkoch. Ďalšími činnosťami je mo- žné zadať výpočet súvahy ( v plnom alebo skrátenom rozsahu), je možné ju prezerať a vytlačiť.

6. Stav (pohyby) na účtoch

Na základe zadaného účtu je možné získať prehľad o všetkých účtovných zápisov daného účtu, jeho sumárny stav a vytlačiť zostavu účtovných zápisov. Činnosť je vhodná hlavne pri hľadaní chýb.

7. Otvorenie účtov - nastavenie počiatočného stavu

Činnosť slúži na evidenciu počiatočného stavu k začiatku účtovného obdobia. Počiatočné stavy je možné nahrávať dvoma spôsobmi. Samotným zaevidovaním stavov jednotlivých účtov po otvorení účtov, alebo automatizovaným otvorením účtov zo súboru predchádzajúcej účtovnej závierky a následným prepísaním otvorených účtov do súboru počiatočných sta vov. Výsledkom oboch spôsobov je naplnený súbor C53PS na príslušný rok. Tento súbor ne- musí byť naplnený hneď k začiatku účtovného obdobia, je možné ho naplniť spätne, len je potrebné uvedomiť si, že stavy hlavnej knihy bez počiatočných stavov sú skreslené.

8. Účtovná závierka

Po ukončení všetkých účtovných operácií účtovného obdobia je možné touto činnosťou vykonať uzavretie nákladových a výnosových účtov (710) a súvahových účtov (702). Predpokladom správnosti zavretia účtov je aktuálne vytvorená hlavná kniha. Účtovný doklad uzatvorenia účtov je možné následne vytlačiť a to zvlášť za účet 702 a 710. Po účtovnej závierke je možné vytvorenie hlavnej knihy zohľadňujúce obraty účtovnej závierky.

Doporučuje sa nasledovný postup činností a tlače zostáv pri uzatváraní účtovného obdobia:

01. Výpočet hlavnej knihy činnosťou "hlavná kniha-vytvorenie".

02. Vytvorenie výsledovky a jej tlač pred zdanením.

03. Výpočet dane z príjmu.

04. Zaúčtovanie splatnej dane z príjmu.

05. Výpočet hlavnej knihy činnosťou "hlavná kniha-vytvorenie".

06. Tlač hlavnej knihy pred účtovnou závierkou.

07. Vytvorenie a tlač výsledovky po zdanení.

08. Vytvorenie a tlač súvahy.

09. Uzatvorenie súvahových a nákladových a výnosových účtov.

10. Tlač účtovného dokladu uzatvorenia účtov.

11. Výpočet hlavnej knihy činnosťou "účtovná závierka-vytvorenie hlavnej knihy po

účtovnej závierke" so zahrnutím uzatvorenia len nákladových a výnosových účtov -

710 (nie 702 - uzatvorenie súvahových účtov).

12. Tlač hlavnej knihy po uzatvorení nákladových a výnosových účtov.

13. Výpočet hlavnej knihy činnosťou "účtovná závierka-vytvorenie hlavnej knihy po

účtovnej závierke" so zahrnutím uzatvorenia aj nákladových a výnosových účtov -

710, aj so zahrnutím uzatvorenie súvahových účtov - 702.

14. Tlač hlavnej knihy po uzatvorení účtov.

J E D N O D U C H É Ú Č T O V N Í C T V O

1. Príjem - prezeranie

2. Výdaj - prezeranie

3. Uzavierková úprava P/V

4. Oprava dokladov

5. Vytvorenie peňažného denníka

6. Peňažný denník

7. Prehľady a zostavy

8. Daň z príjmu

9. Nastavenie počiatočného stavu

V podsystéme jednoduché účtovníctvo (JU) systému "SEA" ide vlastne o sumarizáciu a usporiadanie finančných tokov evidovaných v pohyboch banky, pokladne a započítania pohľadávok podľa jednotlivých druhov pohybu (druhy príjmu v C01DP a druhy výdavkov v C01DV). Každému zaevidovanému peňažnému pohybu v podsystéme financií je potrebné zadať odpove dajúci kód pre zatriedenie do peňažného denníka. Aktualizácia súborov druhov pohybu C01PRIJ a C01VYD je plne v kompetencii používateľa podľa charakteru pohybov firmy. Obsah dodávaných súbor je základným pre členenie podľa výkazov príjmov a výdavkov. V samotnom podsystéme JU sa zadáva len počiatočný stav finančných prostriedkov v banke a pokladni na začiatku účtovného obdobia a uzávierková úprava príjmov a výdavkov na konci účtovného obdobia.

1. Príjem - prezeranie

Činnosť slúži na prezeranie príjmov v danom účtovnom období, ktoré sú zoradené podľa dátumu pohybu. Z prehľadu je zrejmé, v ktorom podsystéme a pod akým číslom dokladu bol evidovaný, ako aj o tom, či ovplyvňuje daň z príjmu. Sumárny riadok podáva informáciu o celkovom príjme za účtovné obdobie, o príjme pre základ dane z príjmu a priebežnom príjme.

2. Výdaj - prezeranie

Činnosť slúži na prezeranie výdavkov v danom účtovnom období, ktoré sú zoradené podľa dátumu pohybu. Z prehľadu je zrejmé, v ktorom podsystéme a pod akým číslom dokladu bol evidovaný, ako aj o tom, či ovplyvňuje daň z príjmu. Sumárny riadok podáva informáciu o celkových výdavkoch za účtovné obdobie, o výdavkoch pre základ dane z príjmu a priebežných výdavkoch.

3. Uzavierková úprava výnosov a nákladov

Touto činnosťou sa evidujú pohyby pri uzávierkovej úprave príjmov a výdavkov na konci účtovného obdobia. Napr. odpisy, leasing a pod.

4. Oprava dokladov

Slúžia pre opravu a úpravu jednotlivých finančných pohybov. Pre potreby opravy jedného kódu pohybu na iný slúži činnosť "opravy (príjem, resp. výdaj)". Činnosťou "prerozdelenie (príjem, resp. výdaj)" je možné jednu čiastku prerozdeliť na dve s rôznym kódom pohybu. Prerozdelenie má podstatný význam hlavne pri preddavkoch (je dobré vyčleniť samostatný

kód). Preddavok sa v banke alebo pokladni zaeviduje na konkrétny kód. No až charakter faktúry povie, ako má byť platba rozčlenená do peňažného denníka. Uvedený preddavok potom prerozdelíme na odpovedajúce kódy.

5. Vytvorenie peňažného denníka

Činnosť slúži pre vytvorenie peňažného denníka, zlúčením všetkých príjmov (súbor C01PRIJ) a výdavkov (súbor C01VYD) za zadané obdobie. Vytvorený súbor (C01PEND) je striedený dátumom pohybu a slúži ako základný súbor pre prehľady a zostavy potrebné ako podklady pre kontrolné orgány a pre výpočet dane z príjmu.

6. Peňažný denník

Činnosť slúži pre prezeranie a tlač peňažného denníka. Peňažný denník je možné tlačiť v dvoch formátoch - jednoduchom (jednostranový) a rozšírenom (dvojstranový).

7. Prehľady a zostavy

Táto činnosť dáva v rôznych spôsoboch prehľad o finančných tokoch a výsledkoch firmy za zadané obdobie. Je potrebné zadať rozsah sledovaného obdobia "od" "do". Pri zadaní "od=01" a "do=12" dostávame prehľad za celé účtovné obdobie. Pri zadaní konkrétneho druhu pohybu dostávame prehľad o zadanom, pri vymedzerovaní poľa o všetkých.

Jednotlivé prehľady:

- sumárny prehľad

- pohyby ovplyvňujúce daň z príjmu

- priebežné pohyby (medzi bankou a pokladňou)

- kompenzácie (nepeňažné pohyby pri započítavaní pohľadávok)

- pohyby uzávierkovej úpravy príjmov a výdavkov

- pohyby pokladne (pokladničná kniha)

- pohyby banky

- sociálny fond

- príjem za druh pohybu (sumárny, graf, položkovite)

- výdaj za druh pohybu (sumárny, graf, položkovite)

Pre potreby ročnej uzávierky a pre kontrolné orgány sú potrebné hlavne tieto zostavy:

- peňažný denník

- sumárny prehľad pohybov

- príjmy (sumár za jednotlivé druhy príjmu)

- príjmy položkovite za jednotlivé druhy príjmu

- výdavky (sumár za jednotlivé druhy výdavkov)

- výdavky položkovite za jednotlivé druhy výdavkov

8. Daň z príjmu

Základom pre výpočet dane z príjmu je aktuálne vytvorený peňažný denník. Pomocnými súbormi pre výpočet sú súbory C01PARAM, ktorý v sebe obsahuje parametre pre výpočet a má tvar sčasti výkazu príjmov a výdavkov a sčasti tlačiva daňového priznania (dá sa aktualizovať podľa popisu uvedeného v činnosti) a súbor C01DANT, ktorý obsahuje daňovú tabuľku. Pri výpočte je potrebné zadať čiastky pre zníženie základu dane v zmysle zákona o dani z príjmu. Ako pomôcka (hlavne pre stratégiu pohybov) može slúžiť činnosť "daňový prepočet". Podá aktuálny stav o momentálnom základe dane, po ktorom je možnosť zadať hodnotu odpisov IM, predpokladaných príjmov a výdavkov a čiastky pre zníženie základu dane. Výsledkom činnosti je informácia o výške dane z príjmu, o odvodoch zákonného poistenia a o čistom mesačnom príjme.

9. Nastavenie počiatočného stavu

Na začiatku účtovného obdobia je potrebné touto činnosťou zadať stav peňažných prostriedkov v hotovosti (v pokladni) a v banke. Tou istou činnosťou je možná aj ich oprava. Počiatočný stav je uchovávaný v súbore C01PS.

10. Kontrolné súbory

a) Druhy (kódy) príjmu C01DP

Kód sa skladá z dvoch častí - prvé a druhé dvojčíslo. Prirovnajúc to k PU ide o syntetickú (prvé dve číslice) a analytickú (3.a 4.číslica) časť. Ak sa pri použití 4-číselného kódu v prehľadoch zadá len prvé dvojčíslie, dostávame prehľad za celú "syntetickú" skupinu s medzisúčtami za jednotlivé "analytiky". Hodnota poľa "PRPOH", príznak pohybu, môže nadobúdať hodnoty:

- "S" - príjmy ovplyvňujúce daň z príjmu

- "_" - (medzera) iné príjmy (neovplyvňujúce daň z príjmu)

- "P" - priebežné príjmy

- "D" - DPH

- "K" - zápočet pohľadávok, kód ovplyvňuje daň z príjmu, ak by ale započítavaný

pohyb neovplyvňoval daň z príjmu (napr. nákup HIM), je potrebné ho činnosťou

"opravy" upraviť

- "C" - uzávierková úprava príjmov

b) Druhy (kódy) výdavkov C01DV

Hodnota poľa "PRPOH", príznak pohybu, môže nadobúdať hodnoty:

- "S" - výdavky ovplyvňujúce daň z príjmu

- "_" - iné výdavky (neovplyvňujúce daň z príjmu)

- "P" - priebežné výdavky

- "D" - DPH

- "K" - zápočet pohľadávok, kód ovplyvňuje daň z príjmu, ak by ale započítavaný

pohyb neovplyvňoval daň z príjmu, je potrebné ho činnosťou "opravy" upraviť

- "C" - uzávierková úprava príjmov

- "F" - tvorba sociálneho fondu

F A K T U R Á C I A

D O D Á V A T E Ľ S K É F A K T Ú R Y

1. Evidencia faktúr

2. Dobropisy a ťarchopisy (doklady o oprave základu dane)

3. Oprava a storno faktúr

4. Súbor faktúr

5. Súbor predfaktúr

6. Kontrola obratov

Podsystém slúži používateľovi k evidencii dodávateľských faktúr. Nakoľko je podsystém previazaný s účtovníctvom, evidenciou DPH, s finančníctvom a evidenciou MTZ, resp. tovaru, systém "SEA_Win" dáva možnosť evidencie do všetkých náväzných podsystémov.

1. Evidencia faktúr

Faktúra sa vždy dostane do evidencie záväzkov. Do evidencie DPH sa dostane v prípade, ak používateľ je plátcom DPH a pri evidencii faktúry bol zadaný správny kód DPH.

Len pri kóde "5" nebude faktúra evidovaná ako daňový doklad. Kód "5" má veľký význam hlavne pri evidencii zahraničných faktúr.

Evidencia dodávateľských faktúr je automatizovane napojená na príjem na sklad v zadanej (v PU zaúčtovanej) čiastke.

Pri evidencii faktúry (aj dobropisu a ťarchopisu) je potrebné zadať všetky systémom požadované údaje:

- obdobie spracovanie (bude nastavené systémové);

- interné číslo dokladu (bude nastavené najbližšie vyššie), ktoré je v tvare RRxxxxxx, kde RR je rok obdobia spracovania ak hodnota poľa DP="A" v C40IMPLU, ak DP="N" používateľ sám čísluje doklady, pričom systém vykonáva kontrolu na duplicitu a na pozíciu RR na prvých dvoch miestach čísla dokladu (čo je výhodné vo väčších firmách, kde evidenciu faktúr vykonáva viac účtovníčok);

- IčO dodávateľa, ak sa zadá nesprávne, systém ponúkne výpis všetkých firiem, z ktorého je možné vybrať si požadovanú

- číslo bankového účtu dodávateľa (bude nastavené z katalógu firiem, je ale možnosť

prepísať ho);

- číslo faktúry (variabilný symbol daný dodávateľom max. 10 miestný);

- konštantný symbol;

- špecifický symbol;

- dátum dodania;

- dátum zaúčtovania;

- dátum splatnosti faktúry;

- mena

- kurz, ak pole KL="A" v C40IMPLU, systém sám zobrazí hodnotu kurzu na daný deň,

resp. upozorní na doplnenie kurzového lístka (aktualizácia kurzového lístka sa vykonáva

v podsystéme "Fakturácia";

- fakturovanú čiastku v príslušnej mene, systém prepočíta hodnotu v tuzemskej mene;

- fakturovanú čiastku;

- kód DPH (viď vyššie uvedené hodnoty kódu);

- u platcov DPH rozpis faktúrovanej čiastky do ceny bez DPH a DPH v odpovedajúcich sadzbách (systém nekontroluje, či DPH percentuálne zodpovedá cene bez DPH, sleduje ale, či súčet cien bez DPH a DPH je zhodný s fakturovanou čiastkou, pričom je dovolený rozdiel "+ 0.99 až - 0.99" z dôvodu halierového vyrovnania);

- účet "dal" (aj v prípade, že faktúra nebude rozúčtovaná - len v PU), resp. v JU zadať

predpokladyný druh výdaja.

Pre podvojné účtovníctvo (PU)

Každú faktúru je možné hneď aj rozúčtovať. Používateľ by mal vo vlastnom záujme rozúčtovať každú faktúru. Možnosť nerozúčtovania faktúry je daná pre prípady dohrávania záväzkov vzniknutých pred nábehom systému "SEA", účtovná hodnota ktorých je zahrnutá v počiatočných stavoch. Ak potvrdí rozúčtovanie, je potrebné faktúrovanú čiastku na už zadanej strane "dal" rozúčtovať na odpovedajúce čiastky "má dať". Systém nastaví najprv účty k DPH. Podľa nastavenia polí DUCT1 (účet DPH 1.sadzba) a DUCT2 (účet DPH 2.sadzba), pričom DUCT1 sa môže rovnať DUCT2 ak sa nepoužíva analytika pre účty DPH (343) - nastavenie v podsyst. DPH. Systém nastavuje vždy zostávajúcu čiastku. Ak nie je posledná, je potrebné prepísať ju požadovanou.

Používateľ má v systéme "SEA" pri evidencii materiálu, resp. tovaru možnosť výberu, či bude nákup materiálu účtovať na účet "111" alebo na účet "112", resp. nákup tovaru na účet "131" alebo na účet "132". Ak bude účtovať nákup na účty "111", resp. "131", dôjde k evidencii príjmu a k vystaveniu príjemky na hodnotu zaúčtovanú na účte "111", resp."131". Jednotlivé hodnoty je potrebné nastaviť v C40IMPLU do poľa MTZ (111), a poľa TOV (131) pre náväznosť na evidenciu skladov.

Pre jednoduché účtovníctvo (JU)

Aj v JU je možnosť napojenia systému na sklad. Parameter pre túto možnosť musí zadať autor systému pri inštalácii. V prípade, že príjem z došlých faktúr je napojený na sklad, systém pri evidencii každej faktúry ponúkne tlačítko [Príjem na sklad]. V C40IMPLU je preto potrebné pri požadovanej náväznosti na sklady nastaviť hodnotu polí JUPM="A" pre MTZ, resp. JUPT="A" pre tovar. Evidovaná faktúra sa dostane do všetkých naväzujúcich súborov až po potvrdení zápisu.

2. Dobropisy a ťarchopisy

Principiálne ide aj v tomto prípade o spôsob ako pri evidencii faktúr. Čiastky ja ale potrebné zadávať s odpovedajúcim znamienkom (pri dobropisoch mínus). Evidencia dobropisov a ťarchopisov sa prejaví až v evidencii Dph, kde tieto doklady budú zaradené medzi doklady o oprave základu dane.

3. Oprava a storno faktúr

V tejto činnosti je možné opravovať , resp. stornovať zvolenú faktúru. Je možné zmeniť DPH a rozúčtovanie. Je potrebné poznamenať, že pôjde o zrušenie faktúry a všetkých súbežných zápisov pri jej vytváraní (rozúčtovanie, DPH a pod.), t.z. ak používateľ dodržiava systém mesačných uzávierok a stornuje doklad minulého zúčtovacieho obdobia, dôjde k zmene účtovného stavu. V takomto prípade je nutné riešiť problém napr. vystavením interného dokladu.

4. Súbor faktúr

Touto činnosťou má používateľ možnosť prezerať súbor faktúr, z ktorého môže spätne získať informácie o fakturácii podľa firmy, podľa interného čísla dokladu, podľa variabilného symbolu alebo podľa dátumu splatnosti.

V tejto činnosti má používateľ možnosť tlače knihy dodávateľských faktúr podľa zvolenej

filtrácie

5. Súbor predfaktúr

Touto činnosťou má používateľ možnosť evidencie a prezerania predfaktúr.

O D B E R A T E Ľ S K É F A K T Ú R Y

1. Fakturácia

2. Dobropisy a ťarchopisy (doklady o oprave základu dane)

3. Evidencia faktúr

4. Evidencia dobropisov a ťarchopisov

5. Oprava a storno faktúr

6. Súbor faktúr

7. Súbor predfaktúr

8. Kontrola obratov

Činnosti tohto podsystému slúžia používateľovi k fakturácii položiek a služieb, k vystavovaniu dobropisov a ťarchopisov a k tlači potrebných výstupných zostáv. Pre svoju činnosť systém používa súbory tohto aj iných podsystémov, s ktorými je navzájom poprepájaný. T.z. že vytvorením faktúry a po potvrdení správnosti údajov dôjde k niekoľkonásobnému zápisu údajov pre potreby účtovníctva, evidencie pohľadávok, podkladu pre výpočet DPH, aktualizácii stavov zásob, tovaru, výrobkov a pod.

1. Fakturácia

Táto činnosť slúži k fakturácii výrobkov, tovaru, materiálu, voľných položiek (neevid. na žiadnom sklade) a služieb, pričom všetky uvedené komponenty môžu byť na jedinej faktúre. Je možné ňou vytvárať dodacie listy, zabezpečuje automatizovanú aktualizáciu stavov MTZ, tovaru a výrobkov, dovoľuje fakturáciu s poskytnutím zľavy, fakturáciu v cudzej mene, atď. Chod tejto činnosti ovplyvňujú nasledovné súbory, ktorých presný popis je uvedený v časti "Kontrolné súbory – pracovné súbory pre fakturáciu a implicitné nastavenie pre odberateľské faktúry“.

Fakturácia pozostáva z dvoch častí:

- formulár 1 – všeobecné údaje o faktúre

- formulár 2 – obsah faktúry

- formulár 1

Tu je potrebné zadať všetky systémom požadované údaje o roku, čísle faktúry a dodacieho listu, o odberateľovi podmienkách úhrady, dátumoch a pod. Po zadaní týchto údajov je potrebné prejsť do formulára 2 a to kliknutím na tlačítko [... formulár 2]

- formulár 2

Vo tomto formulári sa zadáva obsah faktúry, k čomu je potrebné použiť možnosti systému cez odpovedajúce tlačítka.

[Položka] – zadávanie neskladových položiek, resp riadkov, kde sa zadáva množstvo a jednotková cena.

[Tovar] [Výrobok] [Materiál] – zadávanie položiek príslušných skladov, pričom pri zápise faktúry dôjde k vyskladneniu týchto položiek.

[Služba/text] – zadávanie textov (ak sa nezadá čiastka), resp služieb v zadanej cene

[_ riadok] – zadanie prázdneho riadku

[... text] – výber textu zo súboru „Štandartné (preddefinované) texty pre fakturáciu“

[Záver.text] – výber textu zo súboru „Štandartné (preddefinované) texty pre fakturáciu“

avšak s umiestnením na záver faktúry, za fakturované položky. Tu je možné zadať aj odpočet prijatej zálohy a to v prípade, ak na prijatú zálohu nebola vystavená faktúra.

Uvedené texty a položky je možné vkladať na koniec poľa, pred, resp. za aktuálnu položku (riadok) a to v závislosti na nastavení políčka v ľavom hornom rohu formuláru.

Ďalej je možné

[Oprava] – možnosť opravy príslušného riadku

[Zrušenie] – zrušenie príslušného riadku

[Zľava] – poskytnutie zľavy na položku, resp. celý obsah faktúry

Špecifickým tlačítkom je [Import DL]. Táto činnosť je závislá na tvorbe výdajok (dodacích listov) v podsystéme „Výdaj zo skladu tovaru“. Tam je možné pre jednotlivých odberateľov vytvárať dodacie listy aj s prednastavením predajnej ceny. Importom vo fakturácii dôjde k vyfakturovaniu týchto položiek (k vyskladneniu však dôjde pri vytvorení dodacieho listu)

Po zadaní všetkých položiek a textou je potrebné formulár 2 zatvoriť tlačítkom [x] a vrátiť sa do formuláru 1 – tlačítkom [... formulár 1]

- formulár 1

Po návrate do formuláru 1 je možné zadať zaokrúhlenie faktúry ( v závislosti od nastavenie poľa „minca“ v impl.nastavení odberateľských faktúr) – tlačítko [Hal.vyr.] a zadať odpočet prijatej zálohy, na ktorú bola vystavená faktúra – tlačítko [Záloha].

Na záver je potrebné faktúru vytlačiť [Tlač faktúry] a zapísať [Zápis faktúry].

Ja možné tiež vykonať [Rozšírená tlač], kde je možná tlač faktúry s kontáciou alebo bez kontácie, tlač dodacích listov a tlač príjmového pokladničného dokladu (upozornrnie – pokladničný doklad nebude zaúčtovaný a doporučuje sa len pre systémy faktúr, ktoré nie sú napojené na účtovníctvo).

Poznámka: je možné opraviť faktúru a celý jej obsah. Oprava sa vykonáva touto činnosťou. Systémom ponúknuté číslo faktúry je potrebné prepísať požadovaným. Systém upozorní na duplicitu a dá dotaz na možnosť opravy faktúry. Po potvrdení opravy faktúry je postup totožný ako pri samotnej fakturácii s tým rozdielom, že už sa len potvrdzujú alebo upravujú pôvodné údaje. Pri zápise opravenei fektúry systém ponúkne upozornenie, ktoré je veľmi dôležité hlavne pri sieťovej verzii. V skutočnosti najprv dôjde k vystornovaniu pôvodnej faktúry a všetkých súvisiacich súborov (zaúčtovanie, sklad, Dph a pod.) a potom k následnému zápisu nových údajov. Preto počas tohto zápisu dané súbory nesmie nikto používať!

2. Dobropisy a ťarchopisy

Principiálne ide aj v tomto prípade o spôsob ako pri fakturácii. Čiastky ja ale potrebné zadávať s odpovedajúcim znamienkom (pri dobropisoch mínus). Evidencia dobropisov a ťarchopisov sa prejaví až v evidencii Dph, kde tieto doklady budú zaradené medzi doklady o oprave základu dane.

3. Evidencia faktúr

Keďže je možné predpokladať, že môže nastať prípad ručne vystavených faktúr, je potrebné dostať ich obsah do systému, čo používateľ vykoná touto činnosťou. Hlavne ju využije pri nábehu systému, aby do systému pohľadávok dostal všetky odberateľské faktúry. Z tohoto dôvodu má používateľ možnosť rozhodnúť, či dohrávanú faktúru aj zaúčtuje. Postup nahrávania jednotlivých údajov a zaúčtovanie je podobné ako pri evidencii a účtovaní dodávateľských faktúr (viď dokumentácia).

4. Evidencia dobropisov a ťarchopisov

Principiálne ide aj v tomto prípade o spôsob ako pri evidencii faktúr. Čiastky ja ale potrebné zadávať s odpovedajúcim znamienkom (pri dobropisoch mínus). Evidencia dobropisov a ťarchopisov sa prejaví až v evidencii Dph, kde tieto doklady budú zaradené medzi doklady o oprave základu dane.

5. Oprava a storno faktúr

V tejto činnosti je možné opravovať , resp. stornovať zvolenú faktúru. Je možné zmeniť DPH a rozúčtovanie. Je potrebné poznamenať, že pôjde o zrušenie faktúry a všetkých súbežných zápisov pri jej vytváraní (rozúčtovanie, DPH a pod.), t.z. ak používateľ dodržiava systém mesačných uzávierok a stornuje doklad minulého zúčtovacieho obdobia, dôjde k zmene účtovného stavu. V takomto prípade je nutné riešiť problém napr. vystavením interného dokladu.

6. Súbor faktúr

Touto činnosťou má používateľ možnosť prezerať súbor faktúr, z ktorého môže spätne získať informácie o fakturácii podľa čísla faktúry alebo podľa odberateľov a to za sledované obdobie alebo za celý rok. Systém tiež ponúka možnosť prezerania formuláru faktúry presne s tým obsahom ako bola vystavená, a možnosť vytlačiť opis faktúry a dodacieho listu.

7. Súbor predfaktúr

V tejto činnosti má používateľ možnosť vystavovania a prezerania predfaktúr. Postupy sú podobné ako pri vystavovaní faktúr.

F I N A N C I E

B A N K A

1. Nahrávanie pohybov

2. Storno pohybov

3. Nespárované pohyby

4. Súbor pohybov

5. Stav v banke

Podsystém banka slúži k evidencii finančných pohybov na bankových a úverových účtoch používateľa. Je pevne viazaný na nasledovné syntetické účty:

- 221 - bankové (bežné) účty

- 231 - krátkodobé bankové úvery

- 232 - eskontné úvery

- 461 - dlhodobé bankové úvery

V súbore implicitných účtov systém uvažuje s piatimi pozíciami pre bankové účty, nevyužité pozície je potrebné doplniť základným účtom (221). Pri používaní analytiky pri viacerých bankových účtoch je možné ju zadať pri ich zaradení v činnosti "Súbor bankových účtov" - viď dokumentáciu. V takomto prípade pri nahrávaní pohybov systém nastavuje analytický účet napr. 22101, v opačnom prípade syntetický, napr. 221.

Základnými dátovými súbormi pre tento podsystém sú súbor bankových účtov C51PU a súbor peňažných ústavov C51KODB. Evidencia finančných pohybov je uchovávaná v súbore C51BANKA a všetky účtovné zápisy v súbore C51OBR1 ( pri podvojnom účtovníctve ), resp. C01PRIJ alebo C01VYD ( pri jednoduchom účtovníctve ). Systém spolupracuje so súbormi iných podsystémov.

1. Nahrávanie pohybov

Je základnou činnosťou podsystému. Tu sa nahrávajú jednotlivé pohyby a s nimi súvisiace údaje, nakoľko pri zápise každého pohybu dochádza k zápisu do viacerých súborov, už vyššie spomínaných súborov C51BANKA a C51OBR1, do C51PU, kde sa aktualizuje stav na príslušnom bankovom účte a do C51FAKOD, resp. C51FAKDO pri spárovaní platby s faktúrami.

Najprv sa zadávajú spoločné údaje výpisu:

- výber bankového účtu;

- číslo dokladu (interné), systém nastaví vždy najbližšie vyššie číslo pre vybraný bankový

účet, používateľ má možnosť prepísať ho.

V prípade viacerých bežných (úverových) účtov je potrebné určiť si správny spôsob číslovania dokladov, a to tak, aby koncové číslice interného čísla boli vždy zhodné s poradovým číslom výpisu daného účtu. Rozsah číslovania jednotlivých bankových účtov sa zadáva pri ich zaradení v činnosti "Súbor bankových účtov" - viď dokumentáciu.

- dátum pohybu;

- rok a mesiac zaúčtovania, pri devízovom účte kurz na daný deň;

- počiatočný zostatok - do údaja nastaví systém poslednú hodnotu koncového stavu na účte (tento údaj sa musí rovnať s príslušným údajom uvedenom na bankovom výpise);

- konečný zostatok - údaj uvedený na bankovom výpise, teda konečný (aktuálny) stav na účte po zaznamenaní všetkých pohybov na výpise;

- zostatok počas nahrávania - rozdiel medzi konečným a počiatočným zostatkom, systém nedovolí ukončenie nahrávania dokladu, pokiaľ jeho hodnota nie je rovná nule.

Po zadaní týchto údajov spoločných pre celý doklad má používateľ možnosť nahrávania jednotlivých pohybov, ich opravy a rušenia, k čomu mu slúžia tlačítka [Nová čiastka] [Oprava] [Zrušenie].

Tlačítkom [Zápis bankového výpisu] sa nahrávanie ukončí pri splnení podmienky, že zostatok nahrávania je rovný nule.

Pri oprave a rušení jednotlivého pohybu výpisu je potrebné nastaviť sa na danú položku a použiť príslušné tlačítko. Systém prepočíta zostatok nahrávania o opravený, resp. zrušený pohyb.

Tlačítkom [... v zahr.mene] je možné pri úhrade faktúr v cudzej mene cez korunový účet doplniť k faktúre aj úhradu v cudzej mene.

Pri samotnej evidencii čiastky je potrebné zadať všetky požadované údaje, variabilný symbol ak čiastka súvisí s faktúrou, čiastku s odpovedajúcim znamienkom ( mínus, ak ide o debetný pohyb) účty Má dať a Dal v PU, resp, druh pohybu v JU, firmu a popis pohybu.

1a. Nahrávanie pohybu pre podvojné účtovníctvo (PU)

- variabilný symbol - údaj sa zadáva, ak sa pohyb týka úhrady za faktúry

- čiastka pohybu - opisuje sa presne z výpisu, teda aj zo záporným znamienkom;

- účet "má dať", systém nastaví predpokladaný účet :

- pri kladnej čiastke - 221 ak ide o bežný účet (resp. BUCT),

- 461 ak ide o niektorý z úverových účtov(BUCT)

- pri zápornej čiastke - 321 pri zadaní variabilného symbolu, ktorý používateľ môže zmeniť, resp. doplniť analytiku;

- účet "dal", systém nastaví predpokladaný účet:

- pri kladnej čiastke - 311 pri zadaní variabilného symbolu,

- pri zápornej čiastke - 221 ak ide o bežný účet (resp. BUCT),

- 461 ak ide o niektorý z úverových účtov(BUCT) ktorý používateľ môže zmeniť, resp. doplniť analytiku.

- popis dokladu - pri spárovaní platby s faktúrou systém nastaví názov firmy. Ak pohyb nie je spárovaný alebo ak ide o zálohu, je výhodné pre presné sledovanie saldokonta zadať do popisu presný názov firmy. To sa dosiahne ak sa do poľa pre popis zadá "?". V tomto prípade systém ponúkne súbor organizácií, z ktorého je potrebné vybrať si správnu.

1b. Nahrávanie pohybu pre jednoduché účtovníctvo (JU)

- variabilný symbol - údaj sa zadáva, ak sa pohyb týka úhrady za faktúry

- čiastka pohybu - opisuje sa presne z výpisu, teda aj zo záporným znamienkom;

- pohyb: - dodávateľské faktúry "D"

- odberateľské faktúry "O"

- ostatné platby "S"

systém nastaví hodnotu:

- "O" pri zadaní variabilného systému a kladnej čiastke (v pozadí MD-221 a DAL-311)

- "D" pri zadaní variabilného systému a zápornej čiastke (v pozadí MD-321 a DAL-221)

- "S" pri nezadaní variabilného symbolu

- pri kladnej čiastke (v pozadí MD-221)

- pri záporne čiastke (v pozadí DAL-221) ktorú používateľ môže zmeniť.

- druh pohybu (kód príjmu, resp. výdaja) pre zápis do peňažného denníka.

- popis dokladu

1c. Všeobecne pre PU a JU

*P&J čiastka sa zadáva so znamienkom, s akým je uvedená na výpise. Pritom ak je bankový účet na strane "Dal" bude účtovná čiastka prenásobená hodnotou "-1". Teda pri úhrade záväzku dodávateľovi (napr. 1000 Sk) bude hodnota na výpise -1000.00 Sk a zaúčtovanie "MD=321" a "Dal=221" ( pri JU pohyb="D" - dodávateľské faktúry ) pričom účtovný zápis pre PU bude:

"Má dať" "Dal" "čiastka"

321 221 1000.00

*PU Pole BUCT je analytická hodnota vzťahujúca sa k bankovému účtu a zadáva sa v činnosti "Súbor bankových účtov". T.z. ak používateľ má viac bankových účtov, ktoré chce aj účtovne analyticky sledovať, zadá do poľa BUCT analytický účet odpovedajúci bankovému účtu. V takomto prípade systém nastaví pri nahrávaní nie syntetický, ale odpovedajúci analytický účet.

*PU Systém pri nahrávaní kontroluje správnosť zadávaných účtov na účtovný rozvrh a kladie používateľovi na základe skúseností autorov určité obmedzenia. Tak napr. ako už bolo povedané, systém je pevne viazaný na syntetické účty:

- 221 - bankové (bežné) účty

- 231 - krátkodobé bankové úvery

- 232 - eskontné úvery

- 461 - dlhodobé bankové úvery

presnejšie povedané na 5 možných hodnôt bankových účtov v súbore implicitných účtov (BANK1, BANK2, BANK3, BANK4 a BANK5), t.z. že pri evidencii pohybov systém predpokladá na strane "má dať" resp. "dal" jeden z týchto účtov a zároveň nedovolí, aby oproti sebe boli vyššie uvedené účty, alebo aby oproti ním bol účet 211 (pokladňa), nakoľko prevody medzi finančnými účtami sa uskutočňujú cez účet 261. Ďalej systém nedovolí zadať na stranu "má dať" účty odberateľského saldokonta (311) a výnosové účty (6xx) a na stranu "dal" účty dodávateľského saldokonta (321) a nákladové účty (5xx). Teda v prípade, že dodávateľ vráti časť zaplatenej čiastky na účet (napríklad 1000 Sk) systém to nepovažuje za príjem, ale za vrátenie predchádzajúceho výdaja, teda za záporný výdaj. Systém požaduje tento prípad nahrať čiastkou 1000,- Sk a so zaúčtovaním "Má dať = 321" a "Dal = 221" pričom účtovný zápis bude:

"Má dať" "Dal" "čiastka"

321 221 -1000.00

nakoľko ak bankový účet (v tomto príklade 221) je na strane "dal", zadaná čiastka bude pre zápis do účtovníctva prenásobená hodnotou "-1". Podobný prípad nastane, ak je odberateľovi vrátená dobropisovaná čiastka, teda účtovne nepôjde o výdaj, ale o záporný príjem. Z výpisu su sa nahrá čiastka (napr. -1000 Sk) a zadá sa zaúčtovanie "MD = 221" a "Dal = 311" čo odpovedá aj účtovnému zápisu v súbore C51OBR1:

"Má dať" "Dal" "čiastka"

221 311 -1000.00

*JU V JU pri vrátení dobropisovaných čiastok nastáva podobný prípad ako v PU. Teda v prípade, že dodávateľ vráti časť zaplatenej čiastky na účet (napríklad 1000 Sk) systém to nepovažuje za príjem, ale za vrátenie predchádzajúceho výdaja, teda za záporný výdaj. Systém požaduje tento prípad nahrať čiastkou 1000.00 Sk a s pohybom="D", pričom účtovný zápis bude mať hodnotu -1000.00 vo výdaji. Podobný prípad nastane, ak je odberateľovi vrátená dobropisovaná čiastka, teda účtovne nepôjde o výdaj, ale o záporný príjem. Z výpisu sa nahrá čiastka (napr. -1000 Sk) a zadá sa pohyb="O", pričom účtovný zápis bude mať hodnotu +1000 v príjme.

*PU Systém požaduje zadanie strediska "Má dať" (Str_MD) len pri zadaní nákladového účtu "Má dať" a zadanie strediska "Dal" len pri zadaní výnosového účtu "Dal", pričom je zadávaná hodnota kontrolovaná na prítomnosť v súbore stredísk.

*P&J Ak bol zadaný účtovný zápis "má dať = 2xx <=> dal = 311" (v PU), resp. pohyb = "O" (v JU), systém ponúkne výpisom BROWSE súbor odberateľských faktúr s nastavením na zadaný (ak taký nie je, tak na najbližší vyšší) variabilný symbol a možnosť pre spárovanie pohybu s nastavenou faktúrou. Ak si je istý správnosťou účtovného zápisu aj správnosťou spárovania, zadá príkaz pre spárovanie tlačítko [Spárovať]. Ak si je istý správnosťou zaúčtovania, ale nie spárovania (ak danú faktúru nenašiel, alebo má pochybnosti) je lepšie zadať tlačítko [Nespárovať], čím sa daný pohyb dostane do fronty nespárovaných pohybov, ktoré je možné inou činnosťou a s väčšou istotou spárovať. Ak používateľ zbadá, že zadal zlú predkontáciu, zadať tlačítko [Zmeniť kontáciu] a zmení zadanie príslušných účtov.

*P&J Ak bol zadaný účtovný zápis "má dať = 321 <=> dal = 2xx" (v PU), resp. pohyb = "D" (v JU), systém ponúkne výpisom BROWSE súbor dodávateľských faktúr s nastavením na zadaný (ak taký nie je, tak na najbližší vyšší) variabilný symbol a možnosť pre spárovanie pohybu s nastavenou faktúrou. Postup je potom totožný s vyššie uvedeným popisom pri od- berateľských faktúrach.

*PU Ak bol zadaný účtovný zápis "má dať = 2xx <=> dal = 324", čo znamená, že ide o prijatý preddavok (zrejme zálohová platba), systém pohyb zaúčtuje v zmysle zadanej predkontácie a pohyb sa dostane do fronty prijatých preddavkov, ktorý je po vystavení zodpovedajúcej faktúry možné spárovať. Stav vo fronte prijatých preddavkov je možné sledovať a potom aj spárovať v podsystéme "Saldokonto", v ktorom je uvedený aj postup pre spárovenie zálohových platieb. Týka sa len PU.

*PU Ak bol zadaný účtovný zápis "má dať = 314 <=> dal = 2xx", čo znamená, že ide o poskytnutý preddavok (zrejme zálohová platba) systém pohyb zaúčtuje v zmysle zadanej predkontácie a pohyb sa dostane do fronty poskytnutých preddavkov, ktorý je po prjatí zodpovedajúcej došlej faktúry možné spárovať. Stav vo fronte poskytnutých preddavkov je možné sledovať a potom aj spárovať v podsystéme "Saldokonto". Týka sa len PU.

*PU Ak bol zadaný účtovný zápis "má dať = 05x <=> dal = 2xx", čo znamená, že ide o poskytnutý preddavok (zrejme zálohová platba) na nákup hmotného a nehmotného investičného majetku systém pohyb zaúčtuje v zmysle zadanej predkontácie a pohyb sa dostane do fronty poskytnutých preddavkov, ktorý je po prjatí zodpovedajúcej došlej faktúry možné spárovať. Stav vo fronte poskytnutých preddavkov je možné sledovať a potom aj spárovať v podsystéme "Saldokonto". Týka sa len PU.

PU Ak sa v texte dokumentácie uvádzajú účty 311, 321, 314, 324, je potrebné poznamenať, že ide o momentálnych hlavných predstaviteľov saldo účtov. V súbore implicitných účtov je však až 10 pozícii na odberateľské saldo účty a 10 na dodávateľské (OF01 až OF10, resp. DF01 až DF10 - nevyužité pozície je potrebné doplniť základným účtom 311, resp. 321), tiež pozícia pre implicitnú hodnotu prijatých a poskytnutých preddavkov, takže k párovaniu platby s faktúrou dochádza pri zadaní ktoréhokoľvek z týchto účtov. Je možné zadať aj skupinu účtov zadaním napr. 311**. V takomto prípade budú párované všetky analytiky účtu 311, čím sa množstvo možných saldo účtov značne rozširuje. Ak by ale bolo potrebné z takejto skupiny vyčleniť nejaký analytický účet (pre tento účel sú 2 pozície - OFN1 a OFN2 resp. DFN1 a DFN2) je možné to urobiť príslušným nastavením. Napr. používane analytické účty 31101, 31102, 31103, 31104, 31105, 31106, 31107, 31108, 31109 a 31110. Pre párovanie faktúr požadujeme z nám známych dôvodov všetky účty okrem účtu 31110. Potom pre správny chod párovania je potrebné nastaviť OF01="311**" a OFN1="31110". Rovnaký výsledok by sme dosiahli nastavením OF01="31101", OF02="31102".... OF09="31109", OF10="31101", OFN1="-----", OFN2="-----", pričom by nám, ale ostala len jedna pozícia (OF10) na iný saldo účet, čo by nemuselo byť postačujúce.

*JU Pri spárovaní platby s faktúrou v JU je potrebné pre platcu DPH danú čiastku pre zápis do peňažného denníka rozdeliť a zaúčtovať na príslušný kód pohybu. Ak sa platba rovná faktúrovanej čiastke, systém sám urobí prerozdelenie a k čiastke DPH priradí aj správny kód (ktorého príznak v súbore druhov príjmu, resp. výdaja = "D" -viď dokumentáciu JU. Ak ide o čiastočnú úhradu, je potrebné úhradu rozdeliť a priradiť správny kód pohybu.

*JU Pri prijatom, resp. poskytnutom preddavku v JU je potrebné postupovať podobne ako pri odberateľských, resp. dodávateľských úhradách, len daný pohyb nespárujeme, teda je potrebné použiť klávesu [Nespárovať]. Keďže z pohybu nie je jednoznačný zápis do peňažného denníka (rozdelenie čiastky na "bez DPH" a "DPH") bude výhodné zaviesť si pre zálohové platby samostatný kód (s príznakom "S" - pohyb ovplyvňuje daň z príjmu) a ten pričleniť k pohybu. Ak je následne zaúčtovaná odberateľská, resp. dodávateľská faktúra, je potrebné spárovať ju činnosťou "nespárované pohyby" - viď dokumentácia. V JU to ale nestačí. Je potrebné vykonať úpravu v zápise do peňažného denníka, k čomu slúži činnosť v časti "Jednoduché účtovníctvo" => "Špec. činnosti" => "Príjem (výdaj) prerozdelenie" - viď dokumentácia k JU."

Príklad: Prijali sme zálohu vo výške 12.000,-Sk. Pohyb zaevidujeme ako pohyb="O", ale nespárujeme (F4) a zúčtujeme na kód príjmu = 31 - prijaté zálohy. Po čase vystavíme faktúru vo výške 12.300,-Sk (čiastka bez DPH = 10.000,-Sk, DPH = 2.300,-Sk) za predaj tovaru. Cez nespárované pohyby spárujeme zálohu 12.000,-Sk s faktúrou. V peňažnom denníku cez vyššie popísanú činnosť urobíme úpravu a prerozdelenie čiastky 12.000 na:

9.700 a kód 31 zmeníme na 01 - predaj tovaru

2.300 a kód 31 zmeníme na 12 - DPH.

Doplatok faktúry 300,-Sk, či už cez banku, alebo pokladňu spárujeme s faktúrou s kódom príjmu = 01 - predaj tovaru.

*P&J Pod pojmom zaradenie do fronty je potrebné rozumieť zápis do C51BANKA ako aj u iných zápisov, len v poli "PRIZ" je nastavená hodnota "N". V ostatných prípadoch je hodnota poľa "PRIZ" rovná "Z". Túto informáciu je možné využiť pre prípady, že vo fronte ostala " nežiadúca" položka a teda zmeniť hodnotu "PRIZ" z "N" na "Z". (viď "neštandartné opravy saldokonta" v podsystéme "Saldokonto").

*P&J Ak bol zadaný účtovný zápis v zmysle vyššie uvedených prípadov, teda vo vzťahu k pohľadávkam, resp. záväzkom, systém požaduje zadanie predčíslia a čísla bankového účtu a kódu banky, z ktorej platba prišla, resp. na ktorú bola smerovaná. Údaje nie sú povinné, môžu však poslúžiť ako pomocný údaj pri párovaní platby s faktúrami.

*P&J Je potrebné tiež poznamenať, že systém dovoľuje párovanie faktúr v prípade, že jednou čiastkou odberateľ uhradil viac faktúr. V takomto prípade používateľ do poľa "čiastka" zadá čiastku z bankového výpisu, pri nastavení na príslušnú faktúru zadá príkaz pre spárovanie a pomernú časť úhrady. Systém po zápise sleduje rozdiel medzi úhradou a čiastkou pre spárovanie prvej faktúry a zvyšok, ktorý je oproti celkovej úhrade farebne rozlíšený používateľ spáruje s ďalšou faktúrou. Takto je potrebné postupovať ak pôjde o úhradu viacerých faktúr až do nulového zvyšku. Tento spôsob je možné využiť v jednoduchom účtovníctve v prípade úhrad zahraničných faktúr, pri ktorých zaplatená čiastka sa z dôvodu kurzových rozdielov nerovná fakturovanej čiastke, prípadne pri halierových rozdieloch medzi faktúrou a platbou. Faktúru spárujeme v plnej čiastke, systém vypočíta zvyšok, ktorý sa zaúčtuje na ostatné pohyby na príslušný druh príjmov, resp. výdajov. Podobne by to bolo možné urobiť aj v podvojnom účtovníctve, čo by ale nebolo "účtovne čisté". Faktúru je potrebné prepárovať a rozdiely zúčtovať činnosťou "úpravy saldokonta".

2. Storno pohybov

Ide o jednu z veľmi náročných činností, preto pri jej vykonávaní je potrebné byť veľmi obozretný. Systém ponúkne súbor bankových účtov, z ktorých je potrebné vybrať si požadovaný. Po výbere bankového účtu systém ponúkne posledné číslo dokladu vybraného účtu. Pokiaľ je stornovaný doklad totožný s týmto číslom, teda posledne zaevidovaný, je postup jednoduchší, preto bude popísaný najprv tento. Ak sa potvrdí číslo dokladu systém ďalej ponúkne výpisy v jednotlivých naväzujúcich súboroch a dá možnosť ešte raz potvrdiť storno alebo od tohto úmyslu odstúpiť. Ak sa potvrdí stornovanie, systém sleduje, či v stornovanom doklade nebolo vykonané párovanie úhrady s faktúrou. Ak áno, dôjde k zrušeniu spárovania.

V prípade, že je potrebné stornovať nie posledne evidovaný doklad je situácia o niečo zložitejšia. Samotný postup stornovania je síce totožný s vyššie popísaným no problém nastane pri snahe nanovo zaevidovať vystornovaný doklad. Systém totiž pri nahrávaní ponúkne číslo následného výpisu, ktoré v tomto prípade je potrebné prepísať. Ďalej do počiatočného zostatku bude nastavená hodnota nezhodujúca sa so stavom na výpise. Bude oproti koncovému stavu posledne evidovaného výpisu nižšia o vystornovanú hodnotu. Teda do konečného zostatku je potrebné zadať hodnotu koncového zostatku poslene evidovaného výpisu a hodnota zostatku počas nahrávania bude zhodná s čiastkou výpisu nanovo evidovaného.

3. Nespárované pohyby

Činnosť slúži k sledovaniu tých finančných pohybov medzi bankovými účtami a odberateľmi resp. dodávateľmi, ktoré neboli spárované s odberateľskými, resp. dodávateľskými faktúrami, a zároveň dáva možnosti pre ich spárovanie. Najprv sa zobrazí súbor nespárovaných pohybov, ktorý je možné prezerať. Ak nie je spárovanie žiadúce, je potrebné formulár zrušiť (zatvoriť [x]), resp. potvrdiť [Pokus o spárovanie].

Následne na to sa zobrazí súbor odberateľských alebo dodávateľských faktúr (na základe zaúčtovania "311", resp "321" v PU, alebo pohyb = "O", resp. pohyb = "D" v JU ) s nastavením na číslo faktúry (alebo na najbližšie vyššie) odpovedajúce zvolenému variabilnému symbolu. Používateľ má možnosť s touto, alebo s inou zvolenou faktúrou tento pohyb spárovať tlačítkom [Spárovanie].

4. Súbor pohybov

Činnosť slúži používateľovi k prehľadu všetkých zaevidovaných finančných pohybov v priebehu nastaveného sledovaného obdobia z viacerých pohľadov podľa zvolenej filtrácie.

5. Stav v banke

Činnosť dáva prehľad o počiatočnom stave, o príjmoch v priebehu roka v sumáre, o výdaji v priebehu roka v sumáre a o konečnom (aktuálnom) stave na každom z evidovaných bankových účtov.

6. Nastavenie - Súbor bankových účtov v Sk a devízové účty

(v podsystéme Kontrolné súbory)

V súbore C51PU používateľ eviduje všetky svoje bankové účty, bežné a úverové. Pri zaradzovaní nového bankového účtu je potrebné stlačiť [Doplnenie] a zadať kľúčové hodnoty "kód banky", "predčíslie účtu" a "číslo účtu", pri devízovom účte príslušnú "menu", ktoré sú testované. Ak boli správne zadané je možné zadať nasledujúce údaje:

- sídlo banky

- počiatočný stav, príjem, výdaj, koncový stav, pritom systém sleduje správnosť "KSTAV = PSTAV + PRIJEM - VYDAJ".

- rozsah interného číslovania dokladov "CDOD" (číslovanie dokladov od) a "CDDO" (číslovanie dokladov do). Doporučuje sa nasledovné číslovanie:

1. bežný účet od RR010000 do RR019999

2. bežný účet od RR020000 do RR029999

3. bežný účet od RR030000 do RR039999 atď.

kde RR je posledné dvojčíslie aktuálneho roku.

- pole Účet - analytická hodnota vzťahujúca sa k bankovému účtu, t.z. ak používateľ má viac bankových účtov, ktoré chce aj účtovne analyticky sledovať, zadá do poľa analytický účet odpovedajúci bankovému účtu.

P O K L A D Ň A

1. Nahrávanie pohybov

2. Storno pohybov

3. Nespárované pohyby

4. Prezeranie súboru

5. Stav v pokladni

Podsystém pokladňa slúži k evidencii finančných pohybov v pokladni používateľa. V PU je pevne viazaný na syntetický účet 211, presnejšie povedané na odpovedajúcu hodnotu poľa POKL v súbore implicitných účtov. Základným dátovým súborom pre tento podsystém je súbor stavu pokladne C51POKLS. Evidencia finančných pohybov je uchovávaná v súbore C51POKL a všetky účtovné zápisy v súbore C51OBR2 ( pri PU ), resp. C01PRIJ alebo C01VYD ( pri JU ) pre zápis do peňažného denníka. Systém spolupracuje so súbormi iných podsystémov. Podobne ako v podsystéme BANKA je aj v tejto činnosti dôležitým súbor implicitných účtov C51IMPLU, ktorého hodnoty ovplyvňujú správnosť chodu.

1. Nahrávanie pohybov

Po zadaní roku systém ponúkne na výber pokladňu (ak je definovaných viac pokladní).

Potom je potrebné potvrdiť typ dokladu [Príjem / Výdaj] a doklad DPH [Áno / Nie] a zadať požadované údaje

- rok a mesiac zaúčtovania;

- číslo dokladu (viď spôsoby číslovania dokladov a ich rozsahy v časti "počiatočný stav -

nastavenie stavu pokladne");

- dátum pohybu.

- skupinu Dph

- kurz (ak sa jedná o valutovú pokladňu)

- firmu

- účel platby

- suma (celková suma pohybu, ktorá môže obsahovať viac položiek, ktoré budú jednotlivo

evidované)

- ak ide o doklad Dph prerozdelenie bez Dph a Dph v príslušnej sadzbe (pre prerozdelenie

Dph je možné použiť tlačítko [Prerozd.Dph].

- účet Má dať, resp. Dal (221xx) v PU, podľa toho, či ide o príjmový alebo výdavkový

doklad

Potom sa pomocou tlačítok [Nová čiastka] [Oprava] [Zrušenie] evidujú jednotlivé čiastky dokladu:

- variabilný symbol

- čiastka

- popis platby

- účel platby (údaj len pre tlač interného pokladničného dokladu)

- zaúčtovanie "Má dať" "Dal" pre PU, resp. pohyb=D/O/S pre JU.

Pri zaúčtovaní pohybu a prípadnom párovaní pohybu s faktúrou je potrebné postupovať podobne ako v podsystéme "BANKA", tak v PU ako aj v JU - viď dokumentáciu BANKA, časť "nahrávanie pohybov".

Po nahratí celého dokladu (zostatok počas nahrávania = 0), je možné tlačítkom [Presun popisu do účelu] presunúť popis pohybu aktuálneho riadku do účelu dokladu. Ukončenie dokladu je potrebné potvrdiť jeho zápisom [Zápis].

Potom bude možné vytlačiť interný pokladničný doklad v ľubovoľnom počte kópií.

Je potrebné upozorniť ešte na jeden rozdiel v zápise pohybu medzi pods. "banka" a "pokladňa". Kým pri evidencii bankových dokladov sa výdajové čiastky nahrávali mínusom, tu sa nahrávajú kladné (ak však z titulu samotného pohybu nemá byť záporné znamienko, napr. pri dobropisoch) údaje, a účet "211" systém umiestňuje na správnu stranu (má dať - dal) podľa toho, či ide o príjmový alebo výdajový doklad. Číslovanie dokladov je v princípe podobné číslovaniu bankových dokladov, je tu ale možnosť postupného číslovanie dokladov nezávisle na to, či ide o príjem alebo výdaj, ako aj postupné číslovanie zvlášť príjmu a zvlášť výdaja. Ak je zvolený druhý spôsob, po zadaní "P" pri príjme, resp. "V" pri výdaji systém ponúkne následné číslo v rámci zvoleného pohybu. (O spôsobe zadávania číslovania viď činnosť "počiat.stav - nastavenie".) Pri používaní valutovej pokladne sa jednotlivé čiastky zadávajú v prísl. mene, zadáva sa kurz na daný deň (resp. kurzový lístok), pričom vstup do účtovníctva je v Sk.

2. Storno pohybov

Systém ponúkne súbor pokladní, z ktorých je potrebné vybrať si požadovanú. Po výbere pokladne systém ponúkne posledné číslo dokladu vybranej pokladne. Pokiaľ je stornovaný doklad totožný s týmto číslom, je potrebné ho odsúhlasiť, ak nie, je potrebné ho prepísať požadovaným. Systém ďalej ponúkne výpisy v jednotlivých naväzujúcich súboroch a dá možnosť ešte raz potvrdiť storno alebo od tohto úmyslu odstúpiť. Ak sa potvrdí stornovanie, systém sleduje, či v stornovanom doklade nebolo vykonané párovanie úhrady s faktúrou. Ak áno, zruší spárovanie.

3. Nespárované pohyby

Činnosť totožná s činnosťou "nespárované pohyby" v kapitole BANKA.

4. Prezeranie súboru

Činnosť slúži používateľovi k prehľadu všetkých zaevidovaných finančných pohybov v priebehu nastaveného sledovaného obdobia z viacerých pohľadov podľa zvolenej filtrácie.

5. Stav v pokladni

Činnosť dáva prehľad o počiatočnom stave, o príjmoch v priebehu roka v sumáre, o výdaji v priebehu roka v sumáre a o konečnom (aktuálnom) stave v každej z evidovaných pokladní.

6. Počiatočný stav - nastavenie stavu pokladne

(v podsystéme Kontrolné súbory)

Systém umožňuje vedenie niekoľkých pokladní naraz, podobne ako v banke. V súbore C51POKLS sú uchovávané údaje o počiatočnom stave prísušnej pokladne, o príjmoch v prie- behu roka v sumáre, o výdaji v priebehu roka v sumáre a o konečnom (aktuálnom) stave v pokladni. Pri započatí práce so systémom je potrebné nastaviť počiatočný stav, a v priebehu nahrávania je možné tento stav opravovať (používateľovi by malo byť zrejmé, prečo má sklz medzi stavom na účte "211" a aktuálnym stavom pokladne v súbore C51POKLS, k čomu totiž pri presnej evidencii nesmie dôjsť). Pritom systém sleduje správnosť "KSTAV = PSTAV + PRIJEM - VYDAJ". Rozsah interného číslovania dokladov je potrebné nastaviť podľa toho či príjemky a výdajky budú číslované súbežne alebo zvlášť príjemky a zvlášť výdajky. Ak bude súbežné číslovanie dokladov potom "CPOD" (číslovanie príjemok od) bude zhodné s "CVOD" (číslovanie výdajok od) a "CPDO" (číslovanie príjemok do) bude zhodné s "CVDO" (číslovanie výdajok do). V takomto prípade sa pri evidencii viacerých pokladní doporučuje číslovanie:

1. pokladna "CPOD" od: RR000000 "CPDO" do: RR000999

"CVOD" od: RR000000 "CVDO" do: RR000999

2. pokladna "CPOD" od: RR010000 "CPDO" do: RR019999

"CVOD" od: RR010000 "CVDO" do: RR019999 atď.

Ak budú príjemky a výdajky číslované oddelene potom je treba zadať rozsah číslovania príjemok a rozsah číslovania výdajok, pričom sa nesmú tieto rozsahy prekrývať. (Systém ale kontroluje prekrývanie číslovania medzi príjemkami a výdajkami, resp. prekrývanie medzi viacerými pokladňami). V takomto prípade sa pri evidencii viacerých pokladní doporučuje

číslovanie:

1. pokladna "CPOD" od: RR000000 "CPDO" do: RR000999

"CVOD" od: RR001000 "CVDO" do: RR001999

2. pokladna "CPOD" od: RR010000 "CPDO" do: RR010999

"CVOD" od: RR011000 "CVDO" do: RR011999 atď.

Pole Účet - analytická hodnota vzťahujúca sa k účtu pokladne, t.z. ak používateľ má viac pokladní, ktoré chce aj účtovne analyticky sledovať, zadá do poľa analytický účet odpovedajúci pokladni.

P O H Ľ A D Á V K Y

Pohľadávky je možné sledovať z viacerých pohľadov.

1. Pohľadávky v Sk – ide o prehľad rozdielov medzi údajom o fakturovanej a zaplatenej čiastke v Sk z pohľadu faktúr a nie účtov. Teda tento údaj nie je možné porovnávať s účtovnou hodnotou napr. účtu 311. V tomto prehľade tiež nie sú zahrnuté nespárované pohyby odberateľských saldoúčtov v banke a pokladni.

2. Pohľadávky v cudzej mene – ide o prehľad rozdielov medzi údajom o fakturovanej a zaplatenej čiastke v príslušných menách z pohľadu faktúr.

3. Sumár pohľadávok – ide o sumárny prehľad rozdielov medzi údajom o fakturovanej a zaplatenej čiastke v Sk jednotlivých odberateľov, pričom prehľad je triedený od firmy s najvyšším objemom pohľadávok.

4. Pohľadávky za odberateľa – ide o prehľad rozdielov medzi údajom o fakturovanej a zaplatenej čiastke v Sk za zvoleného odberateľa.

5. Zostavy – ide o jednoznačný prehľad pohľadávok za zadaný účet. Teda tento údaj je možné porovnávať s účtovnou hodnotou účtu v Hlavnej knihe a ak bolo účtovanie všetkých pohybov správne, musia sa tieto údaje zhodovať.

Tento prehľad je možné vykonať k aktuálnemu, resp. zadanému termínu a to v Sk aj v cudzej mene.

Z Á V Ä Z K Y

Záväzky je možné sledovať z viacerých pohľadov.

1. Záväzky v Sk – ide o prehľad rozdielov medzi údajom o fakturovanej a zaplatenej čiastke v Sk z pohľadu faktúr a nie účtov. Teda tento údaj nie je možné porovnávať s účtovnou hodnotou napr. účtu 321. V tomto prehľade tiež nie sú zahrnuté nespárované pohyby dodávateľských saldoúčtov v banke a pokladni.

2. Záväzky v cudzej mene – ide o prehľad rozdielov medzi údajom o fakturovanej

a zaplatenej čiastke v príslušných menách z pohľadu faktúr.

3. Sumár záväzkov – ide o sumárny prehľad rozdielov medzi údajom o fakturovanej

a zaplatenej čiastke v Sk jednotlivých odberateľov, pričom prehľad je triedený od firmy s najvyšším objemom záväzkov.

4. Záväzky za dodávateľa – ide o prehľad rozdielov medzi údajom o fakturovanej

a zaplatenej čiastke v Sk za zvoleného dodávateľa

5. Zostavy – ide o jednoznačný prehľad záväzkov za zadaný účet. Teda tento údaj je možné porovnávať s účtovnou hodnotou účtu v Hlavnej knihe a ak bolo účtovanie všetkých pohybov správne, musia sa tieto údaje zhodovať.

Tento prehľad je možné vykonať k aktuálnemu, resp. zadanému termínu a to v Sk aj v cudzej mene.

Súčasťou podsystému Záväzky je aj možnosť tvorby „Príkazy k úhrade“. Je vhodné upozorniť na súbor stálych platieb, do ktorého je možné evidovať opakujúce sa záväzky, ktoré nesúvisia s dodávateľskými faktúrami, napr. úhrada poistiek a pod. Prevodné príkazy je možné tlačiť alebo prevádzať do HomeBankingu.

S A L D O K O N T O

1. Stav saldokonta - obraty

2. Stav saldokonta - sumár

3. Stav saldokonta - zostava

4. Úpravy - kurzové rozdiely

5. Úpravy - finančné rozdiely

6. Úpravy - preúčtovanie

7. Prijaté preddavky

8. Poskytnuté preddavky

9. Zápočet pohľadávok

10. Pohľadávky / záväzky

11. Neštandartné opravy saldokonta

12. Prehľady Faktúry - úhrady

Činnosť slúži pre kontrolu hodnoty pohybov odberateľského a dodávateľského saldokonta oproti hlavnej knihe a umožňuje tlač pohybov saldokonta na základe zadaných účtov. ďalej dovoľuje úpravu saldokonta so súčasným zaúčtovaním kurzových ziskov, resp. strát, prípadne s preúčtovaním halierových rozdielov na finančné výnosy resp. straty. Taktiež je možné spárovanie platby s nesprávnou faktúrou preúčtovať na správnu cez spojovací účet 395 a pod.

1. Stav saldokonta - obraty

Touto činnosťou je možné vykonať kontrolu obratov saldokonta a hlavnej knihy za zadané obdobie a sumár po zadané obdobie na požadovanom účte. Jednotlivé hodnoty obratov sú sledované za faktúry na jednej strane a úhrady cez banku, pokladňu, kompenzácie, preúčtovanie preddavkov alebo opravy saldokonta na strane druhej. Ďalej je možné uvedené obraty saldokonta vytlačiť (prezrieť) za zadané obdobie.

2. Stav saldokonta - sumár

Činnosť slúži na zistenie aktuálneho stavu odberateľského, resp. dodávateľského saldokonta na zadanom účte. Tento stav je v podvojnom účtovnictve porovnaný zo stavom príslušného účtu v hlavnej knihe a súčasne je vyčíslený rozdiel v stave. Predpokladom správnosti kontroly je, aby hlavná kniha bola vytvorená k termínu posledne vykonaného pohybu na účte, nakoľko pri saldokonte je možné sledovať vždy len aktuálny stav. Ak sa systému zadá znak "*", systém vykoná zistenie stavu a kontrolu na stav hlavnej knihy u všetkých sledovaných saldoúčtoch a účtoch pre prijaté a poskytnuté preddavky.

3. Stav saldokonta - zostava

Touto činnosťou je možné vytlačiť (prezrieť) stav saldokonta (zostatky faktúr a nespáro- vané pohyby) za zadaný účet.

4. Úpravy - kurzové rozdiely

Činnosť slúži na zaúčtovanie kurzových rozdielov so súčasným vyrovnaním saldokonta. Je potrebné zadať príslušné účty strany "Má dať" a "Dal" (systém predvolí zadané implicitné hodnoty, ktoré je možné zmeniť alebo doplniť o analytiku) a percentuálny rozdiel medzi faktúrovanou a uhradenou čiastkou (zadané percento má význam len pre účel, aby systém ponúkol len malé rozdiely, čím vyššie percento, tým väčší rozdiel, pri zadaní 100% systém ponúkne všetky faktúry). Systém ponúkne len faktúry voči zahraničným odberateľom, resp. dodávateľom. Samotné zaúčtovanie je veľmi jednoduché. Pri nastavení na požadovanej faktúre je potrebné potvrdiť zaúčtovanie tlačítkom [Zaúčtovanie]. Systém sám určí správne zaúčtovanie a čiastku, potrebné je len doplniť stredisko u nákladových a výnosových účtoch. Po ukončení nahrávania je potrebné zadať údaje o účtovnom období a číslo dokladu. Účtovný doklad je možné vytlačiť.

5. Úpravy - finančné rozdiely

Činnosť slúži na zaúčtovanie finančných rozdielov so súčasným vyrovnaním saldokonta. Jedná sa tu predovšetkým o prípady halierových nedoplatkov, resp. preplatkov, nedobytných pohľadávok a pod. Je potrebné zadať príslušné účty strany "Má dať" a "Dal"(systém predvolí

zadané implicitné hodnoty, ktoré je možné zmeniť alebo doplniť) a percentuálny rozdiel medzi faktúrovanou a uhradenou čiastkou. Systém ponúkne len faktúry voči tuzemským odberateľom, resp. dodávateľom. Samotné zaúčtovanie je veľmi jednoduché. Pri nastavení na požadovanej faktúre je potrebné potvrdiť zaúčtovanie tlačítkom [Zaúčtovanie]. Systém sám určí správne zaúčtovanie a čiastku, potrebné je len doplniť stredisko u nákladových a výnosových účtoch. Po ukončení nahrávania je potrebné zadať údaje o účtovnom období a číslo dokladu. Účtovný doklad je možné vytlačiť.

6. Úpravy - preúčtovanie

Touto činnosťou je možné preúčtovanie platby z jednej faktúry na druhú (zo saldo účtu na saldo účet) cez spojovací účet 395 (s možnou analytikou), alebo preúčtovanie platby zo saldo účtu na iný účet, tiež cez spojovací účet 395.

Pri nastavení na požadovanej faktúre je potrebné potvrdiť zaúčtovanie tlačítkom [Zaúčtovanie]. Systém ponúkne tabuľku zaúčtovanie, ktorú je potrebné vyplniť a zadať požadovanú čiastku Po ukončení nahrávania je potrebné zadať údaje o účtovnom období a číslo dokladu. Účtovný doklad je možné vytlačiť.

7. Prijaté preddavky

V činnosti "prijaté preddavky" je možnosť prezerania prijatých zálohových platieb, (evidovaných cez "banku" alebo cez "pokladňu"), ktoré ešte neboli spárované s odberateľskými faktúrami a teda ide o záväzky a súčasne dáva možnosť párovania týchto preddavkov. Spôsob párovania je podobný ako činnosť "nespárované pohyby" v kapitole "banka", resp. "pokladňa" (viď dokumentáciu k uvedenej činnosti). Pri potvrdení spárovania dochádza súčasne k účtovnému zápisu do súboru C51OBR3 v tvare "má dať = 324 <=> dal = 311" v danej čiastke.

8. Poskytnuté preddavky

V činnosti "poskytnuté preddavky" je možnosť prezerania poskytnutých zálohových platieb, (evidovaných cez "banku" alebo cez "pokladňu"), ktoré ešte neboli spárované s dodávateľskými faktúrami a teda ide o pohľadávky a súčasne dáva možnosť párovania týchto preddavkov. Spôsob párovania je podobný ako činnosť "nespárované pohyby" v kapitole "banka", resp. "pokladňa" (viď dokumentáciu k uvedenej činnosti). Pri potvrdení spárovania dochádza súčasne k účtovnému zápisu do súboru C51OBR3 v tvare "má dať = 321 <=> dal = 314" v danej čiastke.

9. Zápočet pohľadávok

Pre započítanie vzájomných pohľadávok či už voči dodávateľovi alebo voči odberateľovi je určená činnosť "zápočet pohľadávok". Používateľ zadá rok a mesiac, čislo dokladu, IčO odberateľa, IčO dodávateľa a predkontáciu. Systém pre zápočet pohľadávok predpokladá spojovací účet vnútorného zaúčtovania "395", ktorý ale je možné meniť (len v PU). Po zadaní týchto údajov systém podá výpis odberateľských faktúr za dané IčO, a používateľ označí požadované faktúry a výpis dodávateľských faktúr a používateľ opäť označí požadované faktúry pre zápočet. Pritom hodnota účtu 395 na strane "má dať" a "dal" by mala byť totožná. Po potvrdení započítania dôjde na strane odberateľských a dodávateľských faktúr vybraných do zápočtu k ich plnej alebo čiastočnej úhrade a k účtovnému zápisu do súboru C51OBR3 v PU, a v JU k zápisu do peňažného denníka. Túto činnosť je možné využiť aj v prípade zlého spárovania medzi odberateľskými a dodávateľskými faktúrami a to spôsobom, že zo zlej faktúry úhradu mínusom odoberieme a k správnej plusom presunieme, takže obrat na účte 395 bude nulový. V tomto prípade je ale výhodné zaviesť k účtu 395 analytiku a zvlášť sledovať zápočet pohľadávok a zvlášť opravy.

10. Pohľadávky / záväzky

Ide o možnosť vytvorenia a tlače súboru pohľadávky/záväzky, na základe ktorého je možné zistiť pomer pohľadávok firmy voči záväzkom, ako aj získať prehľad, či neexistujú firmy, voči ktorým má používateľ aj pohľadávky aj záväzky a teda by mohlo dôjsť k vzájomnému započítaniu.

11. Neštandartné opravy saldokonta

V tejto činnosti je možné opraviť stav saldokonta doplnením, resp. zmenou platby pri odberateľských a dodávateľských faktúrach alebo zmenou príznaku spárovania [Z-spárovaný pohyb s faktúrou / N-nespárovaný] v pohyboch banky a pokladne. Súčasne je možná oprava ďalších systémom ponúknutých údajov. Opravu je možné vykonať pri nastavení na požado- vanej položke stlačením tlačítka [Oprava]. Túto činnosť je ale potrebné vykonávať veľmi opatrne a uvážene, a je potrebné si uvedomiť, že stav saldokonta musí ostať nezmenený (koľko z platby jednej faktúry uberieme, k inej musíme pridať). Vždy je preto potrebné najprv využiť štandartné možnosti pre opravu.

12. Prehľady Faktúry – úhrady

Činnosť dáva možnosť prehľadu a Faktúre, resp. faktúrach na príslušnom účte a za zvolenú firmu a jednotlivých úhradach tejto, resp. týchto faktúr cez banku, pokladňu, zápočet, preddavky a pod.

D A Ň Z P R I D A N E J H O D N O T Y

1. Vstupné daňové doklady

2. Výstupné daňové doklady

3. Výpočet DPH

4. Súbor daňových priznaní

5. Súhrnný výkaz

6. Zaúčtovanie DPH

Táto činnosť umožňuje používateľovi na základe evidencie vstupných daňových dokladov (v podsystémoch "DOŠLÉ FAKTÚRY", "POKLADŇA" a "DPH") a výstupných daňových dokladov (v podsystémoch "FAKTURÁCIA", "POKLADŇA" a "DPH") výpočet dane z pri- danej hodnoty, tlač daňového priznania, evidenciu daňových priznaní z iných zdaňovacích období ako aj automatizovaný výpočet nároku na vrátenie nadmerného odpočtu.

Pre správnosť evidencie Dph je potrebné správne zadať hodnoty základných údajov pre Dph v podsystéme „Kontrolné súbory“:

V súbore C50DPHZ sú uchovávané základné dáta platiteľa DPH potrebné pre výpočet DPH, ktoré zadá pri inštalácii systému, prípadne aktualizuje pri zmenách. Ide o následovné dáta:

- príznak - plátca DPH / neplátca DPH,

- zdaňovacie obdobie (mesačné "M" alebo štvrťročné "Q"),

- číslo daňového úradu,

- sídlo daňového úradu.

- sadzby DPH

Už pri evidencii došlých faktúr, pri vystavovaní faktúr, pri evidencii príjmových resp. výdavkových pokladničných dokladov a pri dohrávaní ručných daňových dokladov je potrebné zadať správne uvedené kódy Dph. Po jeho zadaní systém zabezpečí správne vyplňanie dokladu. Pri zistení chyby v kóde je možné ho opraviť, a to činnosťou "úpravy" na strane vstupných aj výstupných daňových dokladov.

1. Vstupné daňové doklady

Platiteľ má možnosť priebežného sledovania evidovaných vstupných daňových dokladov (v podsystémoch "DOŠLÉ FAKTÚRY" a "POKLADŇA"). Dalej má možnosť samostatného dohrávania vstupných daňových dokladov pre prípady vstupných daňových dokladov, ktoré v systéme "SEA" nie sú automatizovane vytvárané.

V činnosti "dohrávané doklady" (ide o dohrávané vstupné daňové doklady) je možnosť nielen prezerania týchto dokladov, ale aj ich opravy a rušenia, čo je ale potrebné robiť veľmi uvážene. V činnostiach "pokladňa" a "dodávateľské faktúry" je možnosť len prezerania dokladov resp. úpravy niektorých dovolených údajov (rok, mesiac, kód DPH, prerozdelenie základu a DPH a pod.)

Vždy na základe zadanie sledovaného zdaňovacieho obdobia (rok a mesiac, resp. štvrťrok) je možnosť prezerania jednotlivých dokladov, prehľadu a tlače zostavy, ktorá je triedená a súčtovaná v súlade s potrebami pre správny výpočet DPH podľa kódov DPH.

2. Výstupné daňové doklady

Platiteľ má možnosť priebežného sledovania evidovaných výstupných daňových dokladov (v podsystémoch "FAKTURÁCIA" a "POKLADŇA"). Ďalej má možnosť samostatného dohrávania výstupných daňových dokladov pre prípady výstupných daňových dokladov, ktoré v systéme "SEA" nie sú automatizovane vytvárané.

V činnosti "dohrávané doklady" (ide o dohrávané výstupné daňové doklady) je možnosť nielen prezerania týchto dokladov, ale aj ich opravy a rušenia, čo je ale potrebné robiť veľmi uvážene. V činnostiach "pokladňa" a "odberateľské faktúry" je možnosť len prezerania dokladov resp. úpravy niektorých dovolených údajov (rok, mesiac, kód DPH, prerozdelenie základu a DPH a pod.), pričom je potrebné riadiť sa popisom pri samotnej činnosti.

Vždy na základe zadanie sledovaného zdaňovacieho obdobia (rok a mesiac, resp. štvrťrok) má možnosť prezerania jednotlivých dokladov, prehľadu a tlače zostavy, ktorá je triedená a súčtovaná v súlade s potrebami pre správny výpočet DPH.

3. Výpočet dane z pridanej hodnoty

Na základe vstupných a výstupných daňových dokladov a po zadaní zdaňovacieho obdobia budú automatizovane vypočítané všetky údaje DPH potrebné pre daňové priznanie za zadané zdaňovacie obdobie (rok a mesiac resp. štvrťrok). Je potrebné zadať aj "korekcie" pre výpočet DPH. Systém sleduje správnosť zadania zdaňovacieho obdobia, t.z. následnosť jednotlivých zdaňovacích období.

Systém dovoľuje opakovaný výpočet zadaného obdobia ( pre potreby opravy DPH ), na čo je ale používateľ upozornený hlásením systému, aby nedošlo k prípadnému omylu.

4. Súbor daňových priznaní

Na základe zvoleného zdaňovacieho obdobia je možnosť prezerania a tlače daňového priznania.

5. Súhrnný výkaz

Na základe zvoleného zdaňovacieho obdobia je možnosť prezerania a tlače súhrnného výkazu pri vývoze tovaru do krajín ES.

6. Zaúčtovanie DPH

Systém SEA popri evidencii daňových dokladov a výpočte DPH sleduje stav DPH paralelne aj na analytických účtoch. Systém sa riadi základným nastavením implicitných hodnôt

(viď podsystém „Kontrolné súbory – implicitné nastavenia Dph“ v nasledovnom členení:

- DVSTN1 - daň na vstupe nezaplatená 1.sadzba

- DVSTN2 - daň na vstupe nezaplatená 2.sadzba

- DVSTZ1 - daň na vstupe zaplatená 1.sadzba

- DVSTZ2 - daň na vstupe zaplatená 2.sadzba

- DVYST1 - daň na výstupe 1.sadzba

- DVYST2 - daň na výstupe 2.sadzba

- ZOST - zostavenie daňového priznania - preúčtovanie

- DANP - daňová povinnosť ZOST / DANP

- DANO - odpočet DPH DANO / ZOST

Z uvedeného vyplýva, že po spustení zaúčtovania na konci zdaňovacieho obdobia môže byť zostatok na účtoch DVSTN1, DVSTN2 a DANP, resp. DANO. Je potrebné poznamenať, že môže nastať rozdiel v dôsledku zaokrúhľovania DPH, čo systém automaticky vypočíta.

S K L A D Y ("M"-materiál, "T"-tovar, "V"-hotové výrobky)

1. Príjem na sklad

2. Výdaj zo skladu

3. Stav zásob - skladové karty

4. Inventarizácia stavu zásob

5. Cenník (len u tovaru a výrobkoch)

Podsystém slúži na evidenciu skladov M,T,V , na evidenciu príjmov a výdajov, tvorbu skla- dovej karty, inventarizáciu zásob a v PU súbežné účtovanie jednotlivých účt.prípadov.

1. Príjem na sklad

Je buď viazaný s dodávateľskou faktúrov, resp. pokladňou, alebo je možné samostatné evi- dovanie príjemky. Pri evidencii je potrebné riadiť sa požiadavkami systému na jednotlivé hodnoty a činnosť nahrávania vykonávať príslušnými funkčnými klávesami. Systém je postavený na priemerných cenách (vážený priemer), pri príjme je cena prepočítavaná, výdaj je uskutočňovaný v aktuálnej priemernej cene. Príjemku je možné vytlačiť, v PU so zaúčtova- ním. Ďalej je možné spätné prezeranie a tlač dokladov a tlač zostáv podľa zadaného rozsahu obdobia, a zadaného triedenia, resp. výberu. Príslušná činnosť tiež dovoľuje vybranú príjem- ku vystornovať. Pri storne príjemky je potrebné si uvedomiť, že nie je možné stornovať prí- jemku, ak daná položka už bola vyskladnená, nakoľko to naruší správnosť prepočtu vážené- ho priemeru. Najprv je potrebné stornovať danú výdajku, až potom príjemku.

2. Výdaj zo skladu

Principiálne sa vykonáva podobne ako príjem. Je viazaný s evidenciou odberateľských faktúr, resp. registračnou pokladňou, taktiež je možné vykonávať ho samostatnou evidenciou výdaj- ky. Výdajku je možné vytlačiť, v PU so zaúčtovaním. Ďalej je možné spätné prezeranie a tlač dokladov a tlač zostáv podľa zadaného rozsahu obdobia, a zadaného triedenia, resp. vý- beru. Príslušná činnosť tiež dovoľuje vybranú výdajku vystornovať.

3. Stav zásob - skladové karty

V tejto činnosti je možné sledovať aktuálny stav jednotlivých položiek, sumárne obraty príjmu a výdaja a ďalej je možné prezeranie skladovej karty, t.j. všetky pohyby príjmov a výdajov podľa dátumu vzniku a postupnú zmenu stavu zásob. Skladovú kartu je možné vytlačiť. Ďalej je možné vytlačenie obratovej reglety (skladových kariet) za zadané obdobie. Doplnkom systému je možnosť zadávania a následnej kontroly minimálneho stavu zásob jednotlivých položiek.

4. Inventarizácia stavu zásob

Inventarizácia je v systéme SEA veľmi jednoduchá, nakoľko vychádza z účtovného stavu. Pred inventúrov je možná tlač tzv. predinventúrnej zostavy, ide o súpis evidovaných položiek s miestom pre zápis inventúrneho stavu. Pri nahrávaní inventúry sa nahrávajú len po- ložky u ktorých nastal inventúrny rozdiel. Po nahratí invetúrneho stavu je možnosť vytlače- nia inventúrneho súpisu a ďalej je možnosť tlače a zaúčtovania inventúrnych rozdielov.

5. Cenník (len u tovaru a výrobkoch)

V tejto činnosti je možné zadávanie predpokladaných predajných cien, aktualizovať sadzbu DPH a aktualizovať systém rabatov. Taktiež je možné vytlačiť ponukový cenník pre zákazní- kov.

I N V E S T I Č N Ý M A J E T O K

D L H O D O B Ý M A J E T O K

1. Zaradenie majetku

2. Vyradenie majetku

3. Prehľady a zostavy

4. Odpisy

5. Zaúčtovanie pohybov

6. Servisné funkcie

Podsystém slúži na evidenciu dlhodobého majetku, na výpočet odpisov a v PU

aj k výpočtu účtovných odpisov a k zaúčtovaniu dávky do účtovných prípadov.

1. Zaradenie majetku

Systém ponúkne zoznam už zaevidovaného majetku, resp. priestor na jeho evidenciu.

Následne je možné vykonávať požadované činnosti:

- [Zaradenie] - činnosťou sa zaradí nový IM a zadajú sa všetky systémom požadované údaje

- inventárne číslo (údaj je typu Charakter, t.z. môže obsahovať písmená a vedúce 0)

- názov IM

- dátum, doklad (napr. číslo faktúry) a spôsob nadobudnutia

- dátum zaradenia IM do používania

- stredisko a miestnosť, kde je IM zaradený (náväznosť na evidenciu stredísk a miestností)

- klasifikácia produkcie (náväznosť na tabuľku klasifikácie - viď Kontrolné súbory)

- odpisová skupina [012345] (náväznosť na tabuľku odpisových skupín -//- )

- spôsob odpisovania [0 – rovnomerný / 1 – zrýchlený]

- v PU (podvojnom účtovníctve) odpovedajúce účty pre obstaranie, zaradenie, oprávky

a odpis IM

- obstarávacia cena IM

V PU je potrebné zadať aj [Nastavenie účtovných odpisov], ktoré sledujú buď daňový odpis, alebo vychádzajú pomerne od zaradenia majetku.

Potvrdením zápisu bude IM zaevidovaný, bude založená inventárna karta a v PU bude pripravená dávka pre zaúčtovanie zaradenia IM (MD - účet zaradenia / Dal - účet obstarania).

- [Oprava] - možnosť opravy vyššie popísaných údajov;

- [Zvýšenie ceny obstarania] - a to:

- zvýšením ceny v roku nadobudnutia - navýši sa cena obstarania,

- alebo technickým zhodnotením;

- [Zníženie ceny obstarania] - a to:

- znížením ceny z dôvodu zníženia vstupnej ceny (oprava, zľava a pod.) - poníži sa cena

obstarania,

- znížením obstarávacej ceny v dôsledku uplatnenia § 4 ods. 5 zákona o DPH a to:

- znížením obstarávacej ceny o výšku DPH, ak je odpočet DPH uplatnený v roku obstara-

nia,

- znížením zostatkovej ceny IM o pomernú časť DPH, ak je odpočet DPH uplatnený

v nasledujúcich rokoch;

- [Zrušenie] – zrušenie majetku so všetkými náväznosťami.

Systém dovoľuje evidenciu IM až po uzatvorení predchádzajúceho roku, t.z. že nie je možné

zaradiť majetok do nového roku, ak za predchádzajúci neboli vykonané odpisy.

A naopak, ak už boli vypočítané ročné odpisy, nie je možné do daného obdobia zaradzovať

nový majetok. O tom je používateľ systémom informovaný.

Je ale možné v činnosti Odpisy-Zrušenie ročného odpisu ročný odpis zrušiť, zaradiť nový IM

a nanovo vypočítať ročný odpis. Po definitívnom vypočítaní ročných odpisov a uzatvorení IM

je potrebné v činnosti Špeciálne činnosti - Rok spracovania zvýšiť rok spracovania.

2. Vyradenie majetku

Činnosť slúži na vyradenie IM z evidencie (nie na zrušenie zle zadefinovaného IM), napr.

predajom, zošrotovaním a pod. Systém ponúkne zoznam zaevidovaného majetku, je potrebné

nastaviť sa na požadovaný a tlačítkom [Vyradenie] majetok vyradiť. Pritom je potrebné zadať dátum vyradenia a spôsob vyradenia IM a potvrdiť uplatnenie polovičného odpisu (táto možnosť je len pre prípadné spätné nahrávanie majetku, nakoľko v súčasnosti nie je možné uplatnenie polovičného odpisu).

V PU je ďalej potrebné zadať účtovné zápisy pre:

- vyradenie majetku

- zostatkovú cenu predaného majetku

- zaúčtovanie polovičného odpisu

3. Prehľady a zostavy

Možnosť prehľadov a zostáv podľa systémom daných možností:

- inventárna karta

- zaradený IM a technické zhodnotenie v zadanom roku

- vyradený IM v zadanom roku

- odpisy v zadanom roku

- registrácia DPH v zadanom roku

- IM podľa zadaných miestností

- IM podľa zadaných stredísk

- IM podľa účtov zaradenia v zadanom roku

4. Odpisy

Možnosť výpočtu daňových odpisov. Správnosť výpočtu je daná správnym zaradením IM a správnou hodnotou údajov v súbore odpisových skupín. Systémdovoľuje predbežný výpočet a definitívny výpočet ročného odpisu.

Pred výpočtom odpisov prebehne kontrola dát a v prípade chýb informácia o chybách a ich odstránení.

Zákon o dani z príjmu dovoľuje prerušiť dobu odpisovania IM. Systém preto pred samotným

výpočtom ponúkne zoznam IM s možnosťou odkladu odpisov na vybrané alebo všetky evidované položky (potvrdenie odpovedajúcim tlačítkom).

Po výpočte odpisov bude zobrazený IM s hodnotami vypočítaných odpisov a s novou zostatkovou hodnotou. Tento prehľad je možné vytlačiť.

Ako už bolo vyššie popísané, používateľ má možnosť zrušiť definitívne vyrátané ročné

odpisy. Systém zruší odpis, pripravenú dávku pre zaúčtovanie a vráti pôvodné zostatkové

hodnoty IM.

V PU systém umožňuje výpočet a prehľad mesačných účtovných odpisov a prehľad účtovných stavov dlhodobého majetku.

Pre potreby spracovania dane z príjmu systém ponúkne prehľad rozdielov medzi účtovnými a daňovými odpismi.

5. Zaúčtovanie pohybov

Činnosť je určená pre PU. Systém evidencie IM neposiela účtovné zápisy priamo do účtovníctva. Pripravuje si dávku zápisov a tú je potrebné touto činnosťou do účtovníctva presunúť.

Po zadaní obdobia systém hľadá v dávke pripravené účtovné zápisy odpovedajúce zadanému

obdobiu, ktoré ešte neboli presunuté do účtovníctva. (T.z., že ak je zadané to isté obdobie,

systém nevykoná duplicitný zápis, ale vyberá len nepresunuté účtovné zápisy).

Po vytvorení účtovného dokladu je tento ponuknutý na prezeranie, pričom je možná tlač

sumárneho účtovného dokladu a tlač s jednotlivými zaúčtovanými položkami.

Prehľad o presunutých dokladoch do účtovníctva je možný v podsystéme

Podvojné účtovníctvo - účtovné prípady - investičný majetok, kde je možná aj spätná tlač

účtovného dokladu a účtovnej knihy týkajúcej sa evidencie a odpisov IM (viď PU).

6. Servisné funkcie

a) "Rok spracovania" - je potrebné zadať rok evidencie IM

b) "Príznak zaúčtovania" - už z vyššie uvádzaného popisu je tu možné prezeranie a oprava

príznaku zaúčtovania "*".

c) "Zmena inventárneho čísla" - touto činnosťou je možné zmeniť inventárne číslo IM vo

všetkých náväzných súboroch.

Poznámka: prehľad o účtovných zápisoch presunutých do účtovníctva je možný v činnosti

Servisné funkcii - príznak zaúčtovania, kde presunuté zápisy sú označené "*".

Poznámka: čo v prípade, ak bola dávka presunutá do účtovníctva a pritom používateľ

potrebuje vykonať opravu?

- v Podvojné účtovníctvo - účtovné prípady - investičný majetok je potrebné

účtovný zápis zrušiť

- v Servisné funkciei - príznak zaúčtovania zrušiť príznak "*" (vymedzerovať)

- opakovať zaúčtovanie pohybov

7. Pracovné súbory pre majetok (v podsystémeKontrolné súbory)

Pre správny chod systému je potrebné aby súbory "Odpisové skupiny" a "Klasifikácia produkcie" mali zákonmi požadované hodnoty. Je možné ich meniť, dopĺňať a rušiť nepotrebné riadky.

V činnosti "Miestnosti" je možná evidencia miestnosti pre potreby evidencie IM a následného

zaradenia (viď popis o zaradzovaní IM).

D R O B N Ý I N V E S T I Č N Ý M A J E T O K

Podsystém umožňuje jednoduchú evidenciu drobného investičného majetku, jeho zaradzova-

nie, vyradenie, prehľady a súpisy DIM.

M Z D Y

1. Evidencia zamestnancov

2. Podklady pre výpočet

3. Zrážky

4. Výpočty

5. Mesačné výstupy

6. Ročné výstupy

7. Kontrolné súbory

Podsystém Mzdy možno rozčleniť do 4 základných podskupín, ktorými sú:

- parametre systému (Kontrolné súbory, Servisné funkcie) – v podsystéme Mzdy sú tieto

vedené priamo v podsystéme a nie v centrálnom podsystéme „Kontrolné

súbory“

- personalistika (Evidencia pracovníkov)

- výpočet miezd (Podklady pre výpočet, Zrážky, Výpočet mzdy)

- výstupné tlačivá a zostavy (Mesačné výstupy, Ročné výstupy)

Pre správny chod podsystému je dôležité nastavenie všetkých požadovaných parametrov, až potom je potrebné pristúpiť k evidencii pracovníkov.

1. Evidencia zamestnancov

# V tomto podsystéme sa zadávajú, resp. aktualizujú osobné a mzdové údaje zamestnanca po- trebné pre správny výpočet miezd. Podsystém neslúži pre kompletnú personálnu agendu. Pre potreby evidencie a aktualizácie slúžia nasledovné činnosti, ktoré sú viazané na uvedené klá- vesové kľúče:

[Zaradenie] - Tu sa zadá osobné číslo pracovníka (pole môže obsaho- vať 6

znakov ), ktoré je základným evidenčným znakom zadaného pracovníka v celom systéme miezd. Ďalej sa zadajú požadované osobné údaje, číslo osobného bankového účtu, ak je mzda uhrádzaná cez prevodný príkaz a dátum nástupu. Pre Veľký závod (v ďalšom VZ), v prípade, že SEA naväzuje na pokračujúcu PN iného systému výpočtu, je potrebné zadať aj dennú náhradu pre nemocenské dávky.

[Oprava (výstup)] - Činnosť slúži na opravu, resp. aktualizáciu osobných údajov a tiež na

zaevidovanie dátumu výstupu zamestnanca.

[Mzdové údaje] - Je potrebné zadať všetky požadované údaje pre danú dobu ich platnosti

Dátum_Od až Dátum_Do, a to evidenčný stav, odvodové povinnosti za zamestnávateľa a zamestnanca pre jednotlivé poisťovne a fondy, formu mzdy, výšku mesačnej alebo ho- dinovej mzdy, pre VZ sadzbu rodinných prídavkov, zdravotnú poisťovňu atd. Pri údajoch, ktoré sú viazané na kontrolné súbory, je potrebné vybrať jednu z ponúkaných možností, prípadne si ich doplniť v odpovedajúcom súbore v Kontrolných súboroch. Údaj o výške mesačnej mzdy je viazaný len na formu mzdy "Mesačná mzda" a údaj hodinová mzda (Htarif) je viazaný na formu mzdy "Hodinová mzda). Pre prípady Jednicovej mzdy, Dohody o pracovnej činnosti (DPC) a Dohody o brig.práci študentov (DBP), je potrebné jednotlivé čiastky mesačnej mzdy zadať v Podkladoch pre výpočet.

Oprava mzdových údajov sa vykoná tlačítkom [Oprava] a nastavenie nových údajov tlačítkom [Zmena od] a dátumom zmeny. Systém uzavrie predchádzajúce údaje zadaným termínom a vytvorí pole pre nový rozsah dátumov. V tomto poli je potrebné upraviť nové mzdové údaje. Pri dodržaní vyššie uvedeného systém eviduje históriu mzdových údajov a zabezpečí aj správny spätný prepočet mzdy. V prípade že zmena mzdových údajov nebude vykonaná vyššie popísaným postupom, ale len prepísaním údajov, výpočet aktuálnej mzdy bude správny, systém ale nezabezpečí správnosť prepočtu mzdy predchádzajúcich mesiacov.

[Rodinný príslušníci] - je potrebné zadať všetkých rodinných príslušníkov zamestnanca a ich osobné údaje. Pre výpočet mzdy je potrebné u detí zamestnanca zadať správne nárok na daňový bonus a zníženie odvodu do soc.poisťovne.

[Parametre dovolenky] - je potrebné zadať nový nárok na dovolenku pre príslušný

kalendárny rok. Systém preberá zostatok dovolenky z minulého roka a na základe čerpania dovolenky je súbor priebežne aktualizovaný. Činnosť je potrebné vykonať na začiatku každého kalendárneho roku.

[Denné náhrady] - Systém automaticky prepočítava výšku dennej náhrady pre dovolenky a sviatky na základe mzdy z predchádzajúceho štvrťroku. Pri novom zamestnancovi je ale touto činnosťou potrebné zadať predpokladanú mzdovú náhradu pre zadané obdobie. Upozornenie: Keďže názory na prepočet výšky dennej náhrady sú mnohokrát odlišné kôli nejednoznačnosti príslušných zákonov, užívateľ má touto činnosťou možnosť zmeniť systémom prepočítanú výšku dennej náhrady.

[DVZ pre náhradu PN] - systém automaticky prepočítava výšku DVZ pre náhradu za PN. Tento údaj je potrebné zadať len v prípade, ak novonastúpený zamestnanec mé PN v mesiaci nástupu.

Upozornenie: Užívateľ má touto činnosťou tiež možnosť zmeniť systémom prepočítanú výšku započítateľného zárobku.

2. Podklady pre výpočet

# Činnosť slúži na na požadované korekcie výpočtu miezd cez zadávané odchýlky od fondu pracovnej doby, a tiež pre zadávanie výšky mesačnej mzdy pri jednicovej (úkolovej) mzde, pri DPC a DBP.

2a. Pracovník – odchýlky. Systém ponúkne zoznam všetkých pracovníkov, ktorí sú v pracov-nom pomere k zadanému termínu. Je potrebné vybrať požadovaného zamestnanca a cez v systéme popísané činnosti je možné zadať požadované odchýlky. Význam jednotlivých odchýliek je popísaný v časti Kontrolné súbory.

2b. Odchýlka – pracovníci. Systém ponúkne zoznam všetkých odchýliek, ktoré môžu byť pre túto činnosť použité (niektoré odchýlky je možné zadávať len činnosťou 2a).

Je potrebné vybrať zadanú odchýlku pre požadovaný termín. Systém následne ponúkne zoznam zamestnancov, kde je možné zadať príslušnú hodnotu odchýlky každému zamestnancovi. Táto činnosť je výhodná v prípadoch, keď daná odchýlka ja zadávaná viacerým zamestnancom (napr. prémie).

2c. Jednicová mzda. Systém k zadanému termínu ponúkne všetkých zamestnancov, ktorí majú v mzdových údajoch zadanú formu mzdy "Jednicová mzda". Je potrebné zadať požadovanú výšku mesačnej (úkolovej) mzdy.

2d. Dohoda o pracovnej činnosti. Systém k zadanému termínu ponúkne všetkých

zamestnancov, ktorí majú v mzdových údajoch zadanú formu mzdy "DPC". Je potrebné zadať požadovanú výšku dohodnutej mzdy, počet odpracovaných hodín a dní.

2e. Dohoda o brigádnickej práci študentov. Systém k zadanému termínu ponúkne všetkých zamestnancov, ktorí majú v mzdových údajoch zadanú formu mzdy "DBP". Je potrebné zadať požadovanú výšku dohodnutej mzdy, počet odpracovaných hodín a dní.

2f. Dlhodobé odchýlky. Touto činnosťou sa zadávajú odchýlky s dlhodobou viazanosťou a to

materská dovolenka, rodičovský príspevok, vojenské cvičenie, doplnkové dôchodkové poistenie a pravidelne sa opakujúce čiastky prémií a príplatkov. Tiež je možné touto činnosťou zadať rozdiel medzi systémovým parametrom nezdaniteľnej čiastky mzdy a požadovaným (napr. pri dôchodcoch).

3. Zrážky

Činnosť slúži na evidenciu zrážok zo mzdy, ktorú za zamestnancov vykonáva zamestnávateľ. V Kontrolných súboroch je potrebné aktualizovať požadované kódy zrážok.

3a. Dlhodobé zrážky. Zadajú sa opakujúce zrážky s termínom "Od-Do" a číslo účtu, na ktoré bude čiastka prevedená. Možnosti využitia sú pri doplnkovom dôchodkovom poistení, pri sporení a pri exekučných tituloch.

3b. Mesačné zrážky. Zadajú sa zrážky, ktorých výška nie je stála, alebo zriedkavo sa vyskytujúce zrážky, k zadanému termínu. Možnosti využitia sú napr. pri stravnom.

4. Výpočty

Na základe správne zadaných parametrov systému a správnych podkladov pre výpočet, sa touto činnosťou vykoná výpočet mzdy na zadaný mesiac a vytvorí sa podklad pre náväzné tlačivá a zostavy.

4a. Výpočet mzdy. Výpočet je možné vykonať hromadne pre všetkých zamestnancov, alebo

4b. Mzda/pracovník, výpočíta sa mzda požadovaného zamestnanca.

Systém upozorní na prípadný opakovaný prepočet mzdy, a vykoná test správnosti parametrov, mzdových údajov a podkladov pre výpočet, a upozorní na prípadné chyby.

4c. Uzamknutie výpočtu. Pre výpočet miezd je možné zadať užívateľské heslo, to je potom potrebné potvrdiť pri výpočte mzdy a je možné uzamknutie (resp. spätné odomknutie) vypočítanej mzdy za zadané obdobie, aby nebolo možné preísať už vypočítané údaje.

5. Mesačné výstupy

Činnosť slúži na prehľady a tlač všetkých výstupov súvisiacich s výpočtom mesačnej mzdy.

5a. Výplatné pásky, sumár miezd. Prehľad o mesačnej mzde, tlač výplatnej pásky, výplatnej listiny, mincovky a sumáru miezd. Je potrebné vybrať si požadovaný rozsah zamestnancov pomocou tlačítiek resp. filtra.

5b. Odvody. Tlačivá a zostavy pre odvody do sociálnej poisťovne, zdravotných poisťovní.

Možnosť využívania elektronickej formy výkazov.

5c. Náhrada za PN. Prehľad a zostava o vyplatených náhradách za PN za daný mesiac.

5d. Úhrady. Vytvorenie prevodného príkazu, resp. dávky pre HB pre prevod mzdy na osobné účty zamestnancov, zrážky za zamestnancov a odvody pre daňový úrad a poisťovne.

5e. Zaúčtovanie miezd. Na základe správne zadaných parametrov účtov pre jednotlivé zložky mzdy je možné pri PU automatizovane vytvoriť účtovný doklad.

6. Ročné výstupy

Činnosť slúži na prehľady a tlač všetkých výstupov súvisiacich so mzdovou agendou.

6a. Zostavy a tlačivá. Na základe zadaného obdobia je možný prehľad alebo tlač nasledovných zostáv a tlačív:

- mzdový list

- evidenčný list dôchodkového zabezpečenia

- potvrdenie o príjme

- odchýlky

- dovolenka

- ročné zúčtovanie dane

- potvrdenie o zdaniteľnej mzde

- potvrdenie pre rodinné prídavky

- priemerná mzda pre denné náhrady

- započítateľný zárobok pre nemocenské dávky

- sumár dní a hodín

- sociálne dávky

- zrážky

- záloha

- doplnkové dôchodkové poistenie

- prehľady podľa kódov odchýliek

6b. Ročné zúčtovanie dane. Činnosť pre výpočet a vytvorenie tlačiva ročného zúčtovania dane. Je potrebné zadať, resp. potvrdiť požadované údaje. Automatizovane je možné vytvoriť odchýlku daňového vyrovnania na požadované obdobie.

6c. Textový súbor ročného hlásenia. Systém prevedie ročné hlásenie o zúčtovaní dane do štruktúry textového súboru požadovaného daňovým úradom. Systém vytvorí textový súbor RHL_rrrr.TXT, kde rrrr=zadaný kalendárny rok.

7. Kontrolné súbory

Na správnosti a aktuálnosti dát týchto súborov je postavený výpočet miezd. Je na užívateľovi, aby užívateľské kontrolné súbory aktualizoval podľa zákonom stanovenými sadzbami.

Kalendár

Zákonné sadzby

Dane

- Tabuľka ročnej dane.

- Tabuľka mesačnej (preddavkovej) dane.

- Odvod dane

Poisťovne

- Zdravotné poisťovne

- Sociálna poisťovňa

Systémové kontrolné súbory:

- Kódy odchýliek

- Evidenčný stav

- Odvodová povinnosť

- Forma mzdy

- Rodinný pomer

Užívateľské kontrolné súbory:

- Obdobie spracovania

- Parametre

- Bankové účty

- Kódy zrážok

- Výplatné miesta

- Tarifné triedy

- Filter kmeňového súboru

- Sociálny fond - účet

- Parametre zaúčtovania

Servisné funkcie

- Nulovanie systému

- Zrušenie zamestnanca

- Zmena osobného čísla zamestnanca

- Súbor vypočítaných miezd